PM Jepun mahu rombak kabinet pada Rabu

NEW DELHI, 10 September- Perdana Menteri Jepun Fumio Kishida pada Ahad berkata beliau akan merombak kabinetnya seawal hari Rabu.Pemimpin konservatif itu, yang dalam lawatan ke New Delhi untuk menghadiri sidang kemuncak G20, juga berkata beliau merancang untuk mengeluarkan pakej ekonomi baharu bagi membantu rakyatnya menangani inflasi."Selepas saya kembali ke Jepun nanti, saya akan berkoordinasi dengan individu yang berkaitan dan akan melaksanakan pelantikan kakitangan untuk jawatan kepimpinan parti (pemerintah) dan jawatan menteri," kata Kishida pada sidang media yang disiarkan di televisyen di ibu negara India."Saya mahu melindungi orang ramai daripada kenaikan harga sambil menyemarakkan trend kenaikan gaji dan pelaburan yang berkembang," tambahnya."Saya mahu melaksanakan pakej ekonomi yang berani, disokong oleh bajet yang diperlukan, untuk melakukannya. Kita perlu melakukannya dengan segera."Beliau tidak memberikan butiran lanjut.Pengumuman itu dibuat ketika Kishida cuba menaikkan popularitinya yang semakin merosot serta kedudukannya dalam Parti Liberal Demokratik yang memerintah menjelang pemilihan kepimpinan parti tahun depan.Dalam sidang akhbar itu, Kishida turut mengulangi gesaannya kepada China supaya menggugurkan larangan import makanan laut Jepun yang bermula pada Ogos selepas Jepun mula mengeluarkan air sisa dari loji nuklear Fukushima yang dilanda bencana.-AFP


Empat maut kereta bertembung dengan bas pelancong

ATHENS, 10 September- Empat orang maut selepas kereta yang mereka naiki bertembung dengan bas pelancong dua tingkat di utara Greece pada Ahad, kata polis.Tiga daripada mangsa adalah orang tempatan sementara seorang rakyat Rusia.Polis sebelum ini berkata tiga orang terbunuh, tetapi yang keempat kemudian meninggal dunia ketika menerima rawatan.Bas pelancong tersebut menggunakan nombor pendaftaran Serbia.23 daripada lebih 80 penumpang dibawa ke hospital kerana cedera ringan.Kira-kira 20 anggota bomba dan enam kenderaan penyelamat dikerahkan ke tempat kejadian.Siasatan berhubung kejadian sedang dijalankan.Greece adalah antara negara EU dengan jumlah kemalangan jalan raya tertinggi setiap tahun, dengan 58 kematian bagi setiap juta orang pada 2022, menurut angka Suruhanjaya Eropah.-AFP


Pesawat Air China mendarat cemas di Singapura

SINGAPURA, 10 September- Sebuah pesawat penerbangan Air China dari Chengdu melakukan pendaratan cemas di Singapura petang tadi selepas enjin kirinya terbakar.Begitupun, semua penumpang dan anak kapal selamat.Penerbangan CA403 mengesan asap di ruang kargo hadapan dan tandas semasa dalam perjalanan ke negara bandar itu, kata Lapangan Terbang Changi dalam satu kenyataan di Facebook.Pesawat itu mendarat di landasan 3 pada sekitar pukul 4:15 petang dan semua penumpang serta anak kapal telah dikeluarkan dengan selamat.Pihak berkuasa bagaimanapun tidak menyatakan berapa ramai orang di dalam pesawat tersebut."Api di bahagian kiri enjin telah dipadamkan," tambahnya.Air China dan pengendali lapangan terbang Changi Airport Group telah memberikan bantuan kepada penumpang dan anak kapal.Landasan itu akan ditutup buat sementara waktu dan operasi penerbangan mungkin terjejas, kata pengendali lapangan terbang itu.Air China bagaimanapun belum mengeluarkan sebarang kenyataan. -AFP


Inflasi di Mesir meningkat, catat paras tertinggi

KAHERAH, 10 September- Inflasi tahunan di Mesir mencecah 39.7 peratus pada Ogos, angka rasmi menunjukkan paras tertinggi bagi negara itu ketika ia bergelut dengan krisis ekonomi.Ia mencatat peningkatan lebih satu peratus daripada 38.2 peratus direkodkan pada bulan Julai, dan lebih setahun dalam krisis ekonomi yang berterusan yang menyaksikan mata wang itu susut separuh nilainya berbanding dolar AS sejak awal tahun lalu.Agensi Perangkaan Negeri CAPMAS mengumumkan pada Ahad, harga makanan dan minuman mencatatkan kenaikan 71.9 peratus.Krisis ekonomi di negara yang bergantung kepada import itu didorong oleh pencerobohan Rusia ke atas Ukraine tahun lalu, yang menyebabkan ketidakstabilan bekalan makanan penting dan pasaran global yang tidak menentu.Pelabur menarik berbilion-bilion daripada rizab asing Kaherah, yang kekal disokong oleh deposit daripada sekutu Teluk yang kaya.Malah sebelum krisis semasa, 30 peratus rakyat Mesir hidup bawah paras kemiskinan, menurut Bank Dunia, dengan 30 peratus lagi terdedah untuk jatuh miskin.Mesir, negara berpenduduk paling ramai di dunia Arab, telah bergantung pada bailout dalam beberapa tahun kebelakangan ini, daripada kedua-dua sekutu Teluk dan Tabung Kewangan Antarabangsa.Tahun lalu, IMF meluluskan pinjaman AS$3 bilion untuk Mesir dengan syarat 'perubahan kekal kepada rejim kadar pertukaran yang fleksibel'.Bil hutang luar negara telah meningkat tiga kali ganda sepanjang dekad yang lalu, meningkat kepada rekod tertinggi AS$165.4 bilion tahun ini, menurut angka Kementerian Perancangan.-AFP


Tiga bandar di China mansuh sekatan pembelian rumah

BEIJING, 10 September- Sekurang-kurangnya tiga bandar raya utama China menghapuskan sekatan ke atas pembelian rumah minggu lalju, ketika gergasi Asia itu secara beransur-ansur melancarkan tindakan keras terhadap sektor hartanah dalam usaha memulihkan ekonominya.Dalian dan Shenyang, dua bandar paling ramai penduduk di wilayah timur laut Liaoning, secara berasingan mengumumkan mereka tidak lagi menyekat bilangan hartanah yang boleh dibeli oleh penduduk, sambil menawarkan subsidi untuk pembeli dan pelepasan cukai untuk penjual.Nanjing, ibu kota wilayah wilayah Jiangsu yang mewah, berkata ia akan membenarkan orang ramai membeli rumah pangsa tanpa bukti kelayakan di empat daerah, dengan melonggarkan sekatan terakhirnya terhadap pembelian rumah.Pengumuman itu dibuat selepas beberapa siri langkah sokongan dibuat di seluruh negara untuk sektor hartanah, termasuk kadar gadai janji yang lebih rendah untuk pembeli rumah kali pertama.Sektor hartanah China menyumbang satu perempat daripada aktiviti ekonomi negeri itu. Ia telah berada dalam lingkaran menurun sejak 2021 apabila kerajaan bertindak untuk menghentikan pemaju daripada mengumpul hutang.-REUTERS


Pengedaran methamphetamine di Afghanistan meningkat

KABUL, 10 September- Pengedaran dadah jenis methamphetamine di Afghanistan telah meningkat sejak beberapa tahun kebelakangan ini, walaupun Taliban telah mengekang penyeludupan heroin sejak mengambil alih kuasa, menurut laporan Pertubuhan Bangsa-Bangsa Bersatu pada Ahad.“Lonjakan dalam pengedaran dadah jenis methamphetamine di Afghanistan dan rantau ini menunjukkan perubahan ketara dan menuntut perhatian segera kami,” kata Ghada Waly, pengarah eksekutif Pejabat Dadah dan Jenayah PBB (UNODC).Taliban, yang memperoleh semula kuasa pada Ogos 2021, mengumumkan larangan pada April ke atas pengeluaran narkotik di Afghanistan, pengeluar candu utama dunia. Pegawai Taliban berkata pasukan keselamatannya mengekang petani popia Afghanistan dan memusnahkan tanaman tersebut.Walaupun penyeludupan heroin semakin perlahan, UNODC berkata dalam satu kenyataan, penyeludupan methamphetamine menunjukkan peningkatan.Rampasan methamphetamine di Afghanistan meningkat 12 kali ganda dalam tempoh lima tahun hingga 2021.Antara 2019 dan 2022, negara berdekatan seperti Iran dan Pakistan juga melaporkan peningkatan rampasan. Negara-negara jauh seperti Perancis dan Australia turut melaporkan merampas methamphetamine yang mungkin berasal dari Afghanistan.UNODC berkata kebanyakan meth dari Afghanistan dibuat dengan bahan pra-kursor seperti yang terdapat dalam beberapa ubat selsema.Afghanistan adalah 'pusat' kepada kilang ephedra, yang boleh digunakan untuk membuat methamphetamine, tetapi UNODC berkata kuantiti yang diperlukan untuk menghasilkan dadah jenis itu dan risiko tanaman yang tidak boleh dipercayai bermakna pengeluaran Afghanistan tidak bergantung kepada kilang itu sahaja."Ubat selsema biasa dan bahan kimia gred industri adalah lebih cekap dan kos efektif untuk pembuatan methamphetamine dan dengan itu menimbulkan ancaman yang jauh lebih besar," kata UNODC.-REUTERS


Brazil jamin Putin tidak akan ditangkap pada G20 tahun depan

(Presiden Rusia, Vladimir Putin / AFP)

NEW DELHI, 10 September- Pemimpin Rusia Vladimir Putin tidak akan ditangkap jika dia menghadiri sidang kemuncak G20 di Rio de Janeiro tahun depan, kata Presiden Brazil Luiz Inacio Lula da Silva.Presiden Rusia itu tidak menghadiri perhimpunan tahun ini di New Delhi, mengelakkan sebarang risiko penahanan jenayah bawah waran Mahkamah Jenayah Antarabangsa (ICC).India bukan ahli ICC, yang mengeluarkan waran pada Mac atas tuduhan menghantar pulang kanak-kanak Ukraine secara tidak sah, membabitkan jenayah perang.Kremlin menegaskan waran terhadap Putin adalah 'tidak sah'.Putin tidak hadir pada perhimpunan antarabangsa baru-baru ini dan sebaliknya menghantar Menteri Luarnya Sergei Lavrov ke New Delhi.Brazil adalah penandatangan ICC tetapi Lula berkata Putin akan dijemput ke acara tahun depan, yang akan dihoskan oleh Brazil."Kami menikmati keamanan dan kami suka melayan orang dengan baik. Jadi saya percaya Putin boleh pergi dengan mudah ke Brazil," katanya."Jika saya presiden Brazil dan jika dia datang ke Brazil, tidak mungkin dia akan ditangkap."Lula juga berkata bahawa dia akan menghadiri sidang kemuncak blok BRICS negara membangun di Rusia tahun depan.Pada Sabtu, negara-negara G20 menerima pakai deklarasi yang mengelak mengutuk Moscow kerana perang di Ukraine tetapi menyeru semua negara untuk mengelak daripada menggunakan kekerasan merebut wilayah.-AFP

(Presiden Brazil, Luiz Inacio Lula da Silva /AFP)


Banjir di Hong Kong, lebih 1,000 ekor babi mati

HONG KONG, 10 September- Banjir di Hong Kong disebabkan Taufan Haikui mengakibatkan lebih 1,000 ekor babi mati di sebuah ladang.Bangkai haiwan tersebut dikeluarkan pekerja ladang berkenaan pada Sabtu.Pemilik ladang berkenaan dikenali Tse berkata beliau sedang mempertimbangkan untuk menutup perniagaan keluarganya yang berusia berdekad-dekad selepas mengalami kerugian lebih HK$3 juta (AS$382,000)."Paras air meningkat dengan cepat disebabkan Taufan Haikui, menyebabkan haiwan ternakan itu mati."Pekerja ladang terpaksa meninggalkan haiwan ternakan untuk menyelamatkan diri."Ladang tersebut pernah mengalami banjir, tetapi banjir kali ini paling teruk dalam sejarah."Saya sedang mempertimbang kelangsungan perniagaan ini untuk mengelak perkara sama berulang dan kerugian pada masa hadapan," katanya kepada pemberita di sini. - REUTERS

Artikel Berkaitan:Hujan paling lebat landa Hong Kong dalam tempoh 140 tahunHong Kong dilanda banjir


Gempa bumi Maghribi, bangunan bersejarah antara yang rosak

MAGHRIBI, 10 September- Bangunan bersejarah dan jalan raya di pusat bandar Marrakesh mengalami kerosakan teruk dalam gempa bumi yang melanda Maghribi Jumaat lalu.Bangunan purba termasuk masjid terkenal sebahagiannya runtuh dan tertimbus dalam runtuhan. Marrakesh diiktiraf sebagai tapak warisan dunia oleh Pertubuhan Pendidikan, Saintifik dan Kebudayaan Pertubuhan Bangsa Bersatu (UNESCO). Ia dibina pada abad ke-11 dan dijadikan sebagai pusat politik, ekonomi dan budaya di Maghribi, sekali gus mempunyai pelbagai tapak bersejarah.Satu delegasi dari UNESCO telah tiba di Marrakesh pada Sabtu untuk membantu kerja-kerja membaik pulih bangunan bersejarah yang rosak.Menurut seorang pelancong, Mahmoud Gourani, kejadian tersebut berlaku pada lewat malam."Kami baru tiba di Marrakesh. Kami datang dari Switzerland dan masa itu sekitar pukul 11.00 malam. Kami menyedari bangunan didiami bergegar dan menyedari bahawa ia adalah gempa bumi. Bangunan berhampiran kami runtuh dan kami sempat menyelamatkan diri dengan berlari ke kawasan lapang," katanya kepada REUTERS.Sementara itu, Kementerian Dalam Negeri Maghribi melaporkan seramai 2,012 terkorban, manakala lebih 2,000 yang lain cedera berikutan insiden terbabit.Pusat gempa tersebut adalah berhampiran bandar Ighil di wilayah Al Haouz, kira-kira 70 kilometer barat daya Marrakesh. - REUTERS

Berita Berkaitan:Gempa bumi di Maghribi, lebih 1,000 orang kritikalTiada rakyat Malaysia terjejas gempa bumi di MaghribiAlgeria buka ruang udara untuk bantuan kemanusiaan ke Maghribi


Gempa bumi di Maghribi, lebih 1,000 orang kritikal

RABAT, 10 Oktober- Gempa bumi yang melanda Maghribi telah mengorbankan lebih 2,000 orang dan mencederakan sekurang-kurangnya 2,000 orang lagi.Menurut Kementerian Dalam Negeri Maghribi, kebanyakan mangsa yang cedera kritikal."Sekurang-kurangnya 2,012 orang disahkan maut, manakala 2,059 orang lagi cedera, termasuk 1,404 dalam keadaan kritikal."Daripada jumlah itu, 1,293 maut direkodkan di wilayah Al-Haouz, pusat gempa bumi dan 452 di wilayah Taroudant, dua kawasan paling teruk dilanda gempa bumi itu."Pihak berkuasa Maghribi sedang meningkatkan operasi menyelamat dan memindahkan mangsa yang cedera," katanya menerusi kenyataan.Menurut laporan Kajian Geologi Amerika Syarikat (USGS), gempa bumi berukuran 6.8 magnitud itu melanda Marrakesh, Maghribi pada Jumaat. - AFP

Artikel Berkaitan:Algeria buka ruang udara untuk bantuan kemanusiaan ke MaghribiGempa bumi Maghribi, lebih 2,000 orang terkorban


Algeria buka ruang udara untuk bantuan kemanusiaan ke Maghribi

MOROCCO, 10 September- Algeria akan membenarkan pesawat yang membawa bantuan kemanusiaan ke Maghribi yang dilanda gempa bumi melalui ruang udaranya.Menerusi kenyataan Pejabat Presiden Algeria, pihaknya membuat keputusan itu untuk memudahkan negara luar memberi bantuan kepada Maghribi."Pihak berkuasa Algeria turut bersedia memberikan bantuan kemanusiaan kepada Maghribi," katanya.Algeria menutup ruang udaranya kepada semua pesawat Maghribi pada September 2021 selepas negara tersebut memutuskan hubungan diplomatik dengan musuh lamanya itu.Dalam satu kenyataan sebelum ini, Kementerian Luar Algeria mengucapkan takziah kepada seluruh rakyat Maghribi atas bencana yang berlaku.Gempa bumi berukuran 6.8 magnitud melanda kawasan pergunungan di Marrakesh, Maghribi pada Jumaat.Kejadian berkenaan mengorbankan sekurang-kurangnya 2,000 orang manakala lebih 1,000 yang lain cedera serta menyebabkan banyak kerosakan berlaku - AFP

Berita Berkaitan:Gempa bumi Maghribi, lebih 2,000 orang terkorbanRakyat Maghribi derma darah untuk mangsa gempa bumi


Ukraine gesa rakyatnya berlindung, Kiev diserang dron

KIEV, 10 September- Pihak berkuasa Ukraine pada Ahad menggesa orang ramai kekal berada di tempat perlindungan susulan serangan dron ke atas Kiev.Ukraine dalam satu kenyataan memaklumkan bahawa sistem pertahanan udara negaranya aktif mematahkan serangan dron haram, mengakibatkan hujan serpihan di beberapa kawasan.Seorang wartawan AFP berkongsi maklumat, mendengar sekitar 10 letupan di Kiev."Sistem pertahanan udara berfungsi di wilayah Kiev dan di ibu negara. Lebih banyak UAV bergerak ke arah Kiev," tulis Datuk Bandar Vitali Klitschko di Telegram, merujuk kepada kenderaan udara tanpa pemandu atau dron.Di daerah Podilskyi di tengah Kiev, doktor merawat seseorang yang mengalami "serangan tekanan akut" selepas serpihan jatuh di kawasan lapang, tambah Klitschko.Serpihan juga jatuh di daerah Sviatoshynskyi dan Shevchenkivskyi, menurut Sergiy Popko, Ketua Pentadbiran Tentera Kiev City.Pihak pertahanan Ukraine bagaimanapun tidak dapat memberi kepastian bahawa semua dron telah ditembak jatuh atau tidak."Maklumat mengenai mangsa dan kemusnahan yang berlaku sedang diusahakan. Semua perkhidmatan kecemasan digerakkan ke lokasi yang terjejas. Amaran udara diteruskan, tinggal di tempat perlindungan sehingga tamat amaran," tulisnya sebelum pukul 2.00 pagi waktu tempatan.Di daerah Shevchenkivskyi, serpihan yang jatuh menyebabkan kebakaran di bangunan kediaman, tetapi ia telah dipadamkan oleh pemilik bangunan itu, tambah Popko.Serpihan juga menyebabkan kebakaran di Taman Sovky yang terkenal di bandar itu.-AFP


Gempa bumi Maghribi, lebih 2,000 orang terkorban

MARRAKESH, 10 September- Lebih 2,000 orang terkorban dalam gempa bumi di Maghribi setakat Sabtu.Menurut pihak berkuasa tempatan, masih terdapat mangsa terperangkap di sebuah perkampungan di kawasan pergunungan negara itu."Maghribi akan berkabung selama tiga hari susulan insiden berkenaan."Pasukan Palang Merah berkata kerajaan Maghribi berkemungkinan mengambil masa bertahun-tahun untuk membaiki kerosakan akibat gempa tersebut," katanya menerusi kenyataan.Sementara itu, menerusi laporan Kajian Geologi Amerika Syarikat (USGS), gempa bumi berukuran 6.8 magnitud Jumaat lalu telah menggegarkan kawasan pergunungan di Maghribi, 72 kilometer (45 batu) dari barat daya Marrakesh.Gegaran kuat itu turut dirasai di bandar Rabat, Casablanca dan Essaouira.Kejadian tersebut menyebabkan penduduk serta pelancong ketakutan dan mereka mencari tempat selamat untuk berlindung. - AFP

Berita Berkaitan:Xi Jinping ucap takziah kepada Maghribi selepas gempa bumiRakyat Maghribi derma darah untuk mangsa gempa bumiGempa bumi kuat di Maghribi mengorbankan lebih 600 orang


China gesa ahli G20 bersatu, pacu masa depan global bersama

NEW DELHI, 10 September- China menggesa ahli G20 supaya tegas memajukan globalisasi ekonomi, mempromosikan perpaduan, kerjasama dan keterangkuman.Perdana Menteri China, Li Qiang pada sesi pertama Sidang Kemuncak G20 turut mencadangkan beberapa inisiatif iaitu Inisiatif Pembangunan Global, Inisiatif Keselamatan Global dan Inisiatif Tamadun Global dalam usaha mencorak masa depan dunia bersama."Semua negara harus menghormati satu sama lain, mencari titik persamaan sambil mengekalkan perbezaan dan hidup bersama secara aman.""Tiada sesiapa yang boleh kekal kebal dalam menghadapi krisis besar dan cabaran," kata Li dalam ucapannya.Tambahnya, solidariti dan kerjasama adalah jalan yang betul untuk dunia.Sesi berkenaan dipengerusikan Perdana Menteri India, Narendra Modi.Sidang turut bersetuju untuk bersama-sama menangani cabaran global termasuk perubahan iklim serta tenaga dan keselamatan makanan.Langkah itu termasuk menjamin pertumbuhan seimbang dan inklusif untuk membina masa depan yang lebih baik.

Sementara itu, di luar sidang kemuncak G20, para pemimpin global mengumumkan perjanjian rel dan pelabuhan multinasional yang menghubungkan Asia Barat dan Asia Selatan.Perjanjian itu berlaku ketika Presiden Amerika Syarikat, Joe Biden berusaha untuk menentang inisiatif Jalur dan Laluan China dengan meletakkan Washington sebagai rakan kongsi alternatif dan pelabur untuk negara membangun dalam kumpulan G20.Presiden Suruhanjaya Eropah, Ursula von der Leyen berkata perjanjian itu akan menampilkan rangkaian kereta api untuk menambah baik pengangkutan antara Asia dan Eropah."Koridor itu menghubungkan negara Asia Barat menerusi rel dan seterusnya menghubungkan India melalui pelabuhan," kata Ursula kepada media.- AFP


Angka kematian akibat banjir di Sepanyol meningkat kepada enam orang

MADRID, 9 September- Pasukan penyelamat menemukan mayat seorang wanita di tengah Sepanyol menjadikan jumlah kematian akibat banjir meningkat kepada enam orang.Ia berikutan hujan lebat hujung minggu lalu.Menurut jurucakap pasukan polis Guardia Civil Antonia Requena, seekor anjing pengesan dari Unit Kecemasan Tentera Sepanyol menemui mayat itu kira-kira 50 meter dari sungai Vallehermoso berhampiran bandar Valmojado di wilayah tengah Toledo."Ia tersorok di dalam semak dan lumpur," katanya kepada pemberita di tempat kejadian.Mayat masih perlu dikenal pasti namun pihak berkuasa mempercayai ia adalah seorang wanita berusia 50-an yang hilang di kawasan sama sejak hujan ribut melanda tengah Sepanyol.Seblum ini pasukan penyelamat telah menemukan mayat tiga lelaki di wilayah tengah Toledo.Manakala dua lagi mayat ditemukan pada Jumaat berhampiran bandar Aldea del Fresno.Salah seorang daripadanya merupakan lelaki berusia 47 tahun.Ribut yang melanda seluruh negara itu, mengganggu perjalanan puluhan ribu penduduk.Hubungan kereta api berkelajuan tinggi antara ibu kota Sepanyol dan wilayah barat daya Andalusia dan wilayah pantai timur Valencia terpaksa ditutup, begitu juga beberapa stesen metro Madrid.Bagaimanapun para saintis memberi amaran bahawa cuaca ekstrem seperti gelombang haba dan ribut akan kerap berlaku kerana perubahan iklim.- REUTERS

(Rumah rosak selepas ribut kuat di Cadiz, Sepanyol/REUTERS)


Peniaga China catat kerugian akibat Haikui

CHINA, 9 September- Pemilik kedai di kawasan selatan China membersihkan keadaan tunggang-langgang dan mula mengira kerugian yang diakibatkan Taufan Haikui.Dua hari selepas taufan itu membadai ia turut membawa hujan paling lebat sejak 140 tahun lalu ke Hong Kong. Ia mencatatkan lebih 200 mm penerimaan kadar hujan di wilayah itu.Menurut media kerajaan, keadaan itu mengakibatkan dua individu maut selain mencederakan lebih 140 penduduk tempatan.Banjir Shenzhen memusnahkan laluan kereta api bawah tanah dan pengangkutan di daerah Luohu. Biarpun dilanda teruk oleh taufan namun sebahagian bandar itu kembali memulakan aktivitinya.Di bandar Tangxia kedai-kedai dinaiki air dan jalan-jalan menjadi sungai. Pasukan penyelamat terpaksa menggunakan bot bagi membantu penduduk terjejas.Zhang Lu, 42, dan pasangannya melakukan kerja-kerja pembersihan akibat banjir yang berlaku."Semuanya tenggelam, semuanya," kata Zhang. "Skrin paparan pun semua rosak kan? Serius sangat."Dia menunjukkan gambar bahagian depan kedai yang separuh tenggelam dan berkata air mencecah paras siling ketika banjir berlaku. Zhang berkata kos untuk membaiki dan menggantikan kerosakan dianggarkan menelan belanja lebih 200,000 yuan.“Saya membuka kedai ini dengan pinjaman wang,” katanya. "Semuanya dibiayai melalui pinjaman, dan sekarang saya tidak mempunyai apa-apa lagi."Pentadbiran Meteorologi China menjangka hujan sekejap-sekejap dan lebat itu dijangka berterusan di wilayah selatan Guangdong serta wilayah jiran Guangxi dan pulau Hainan.- REUTERS

(Barang-barang rosak selepas hujan lebat membanjiri bandar Tangxia di Dongguan/REUTERS)


Polis guna meriam air halang aktivis iklim

THE HAGUE, 9 September- Polis menggunakan meriam air untuk menyuraikan aktivis iklim di lebuh raya di Belanda yang menuntut untuk menghentikan subsidi kerajaan bagi industri bahan api fosil.Biarpun amaran telah diberikan pihak berkuasa, beribu-ribu orang berarak di sepanjang lebuh raya A12 ke The Hague supaya tidak menghalang lalu lintas utama ke kawasan kerajaan Belanda.Menurut penganjur acara itu Extinction Rebellion akan terus mengadakan bantahan sehingga kerajaan Belanda berhenti menggunakan dana awam untuk memberi subsidi pada industri minyak dan gas."Laut semakin naik dan kita juga," laung orang ramai, termasuk kanak-kanak dan orang tua.- REUTERS

(Pegawai polis berkawal ketika aktivis iklim menyekat lebuh raya A12 di The Hague/REUTERS


Xi Jinping ucap takziah kepada Maghribi selepas gempa bumi

BEIJING, 9 September- Presiden China Xi Jinping menghantar "mesej takziah" ke Maghribi susulan gempa bumi dahsyat melanda negara itu, lapor media kerajaan."Pada 9 September, Presiden Xi Jinping menghantar mesej takziah kepada Raja Mohammed VI berikutan gempa bumi yang teruk melanda," kata penyiar rasmi CCTV.Sekurang-kurangnya 820 orang terbunuh akibat gempa bumi berukuran 6.8 magnitud itu yang melanda 72 kilometer di barat daya kawasan tumpuan pelancong Marrakesh."Saya terkejut menerima berita itu yang telah mengakibatkan ratusan terkorban dan kerosakan harta benda," kata Xi, menurut CCTV."Bagi pihak kerajaan dan rakyat China, saya ingin merakamkan rasa dukacita terhadap mangsa dan ucapan takziah kepada keluarga."Saya percaya bawah pimpinan Raja Maghribi Raja Mohammed VI, kerajaan dan rakyat akan dapat mengatasi kesan bencana itu dan membina semula tanah air mereka pada tarikh yang lebih awal.”- AFP


Pasukan penyelamat Greece selamatkan penduduk terjejas banjir

ATHENS, 9 September- Pasukan penyelamat membawa penduduk terjejas banjir menggunakan bot dan jentolak akibat dilanda hujan ribut yang mengorbankan sekurang-kurangnya 10 penduduk di Greece minggu ini.Menurut ahli meteorologi ribut Daniel adalah yang paling teruk melanda negara itu menurut rekod pada 1930. Taufan itu membadai Greece selama tiga hari bermula Selasa.Kebanyakan rumah dihanyutkan arus deras, jambatan runtuh, jalan raya musnah, talian elektrik terputus dan tanaman turut terjejas.Pihak berkuasa memindahkan orang ramai dari kawasan banjir, meningkatkan angka kematian kepada 10 orang. Empat orang dilaporkan hilang, kata mereka.Pasukan penyelamat bergerak ke kampung berhampiran bandar Larissa dan berhampiran dengan Sungai Pineios.Pasukan bomba setakat ini telah memindahkan 2,806 orang di seluruh negara itu. Di wilayah Thessaly, ramai penduduk telah diselamatkan berikutan rumah mereka tenggelam.Seorang nelayan berusia 80 tahun memindahkan sekurang-kurangnya 15 orang di sebuah kampung di kawasan Karditsa menggunakan botnya.Menurut laman web iefimerida kawasan itu yang paling teruk dilanda.Pihak berkuasa menutup lebuh raya negara itu yang menghubungkan Athens dengan bandar utara Thessaloniki pada Sabtu akibat banjir.Para saintis berkata negara itu berada pada perubahan iklim luar biasa.- REUTERS

(Keadaan rumah Ourania dan Stefanos Trivaras selepas Ribut Daniel/REUTERS)


Rakyat Maghribi derma darah untuk mangsa gempa bumi

MOROCCO, 9 September - Rakyat Maghribi beramai-ramai ke pusat pemindahan darah untuk menderma darah, bagi membantu rakyat negara itu yang cedera akibat gempa bumi pada kekuatan 7.2 magnitud, pada malam Jumaat.TV negara Maghribi melaporkan seramai 820 orang maut dan lebih 300 cedera.Gempa itu merosakkan beberapa bangunan di Marrakech, bandar besar terdekat dengan pusat gempa, memaksa penduduk bermalam di tempat terbuka kerana takut untuk pulang ke kediaman masing-masing.Ighil adalah kawasan pergunungan, terletaknya perkampungan pertanian kecil, terletak kira-kira 70 km (40 batu) di barat daya Marrakech.Gempa bumi itu merupakan yang paling teruk berlaku di Maghribi sejak tahun 2004 di pergunungan Rif utara yang mengorbankan lebih 600 orang. - REUTERS


Erdogan, Kishida bincang berkenaan perjanjian bijirin Laut Hitam

NEW DELHI, 9 September- Presiden Turki Recep Tayyip Erdogan mengadakan perbincangan dengan Perdana Menteri Jepun Fumio Kishida pada sidang kemuncak pemimpin G20 di New Delhi mengenai perjanjian bijirin Laut Hitam, kata dua sumber yang mengetahui perkara itu pada Sabtu.Rusia berhenti daripada perjanjian itu pada Julai, setahun selepas ia diuruskan oleh Pertubuhan Bangsa Bersatu (PBB). Turki berkata eksport makanan dan bajanya menghadapi halangan dan tidak mencukupi untuk ke negara yang memerlukan.Erdogan berkata, perbincangan dengan Vladimir Putin akan memulihkan perjanjian bijirin.Beliau berkata Ukraine harus berbincang dengan Rusia dalam rundingan itu bagi mengembalikan semula perjanjian tersebut dan mengeksport lebih banyak bijirin ke Afrika berbanding Eropah.Bagaimanapun, Ukraine menentang idea untuk sekatan ke atas Rusia bagi memulihkan perjanjian itu.Menurut Kementerian Luar Jepun, "Menteri Luar Jepun akan bertemu rakan sejawatannya dari Ukraine di Kyiv pada Sabtu."- REUTERS


Gempa bumi kuat di Maghribi mengorbankan lebih 600 orang

MAGHRIBI, 9 September- Gempa bumi kuat di Maghribi telah mengorbankan lebih 600 penduduk dan mencederakan ratusan yang lain, selain turut memusnahkan bangunan.Penduduk bandar-bandar utama bergegas keluar dari kediaman mereka berikutan gegaran paling dahsyat di negara itu sejak 2004.Gempa dengan magnitud 7.2 melanda pergunungan High Atlas Maghribi pada Jumaat. Seorang pegawai tempatan berkata, kebanyakan kematian berlaku di kawasan pergunungan. Media kerajaan berkata 632 orang maut manakala 329 lagi cedera. Angka itu merupakan jumlah kematian awal yang dikemas kini Kementerian Dalam Negeri.Gempa itu merosakkan bangunan di Marrakech, yang berdekatan dengan pusat gempa. Penduduk terpaksa bermalam di tempat terbuka kerana bimbang untuk pulang ke rumah.Sebuah menara masjid di Dataran Jemaa al-Fna, pusat bandar lama Marrakech, tapak Warisan Dunia UNESCO turut tumbang."Kami terpaksa berlari sejurus gempa kuat melanda itu," kata Jaouhari Mohamed menceritakan detik cemas ketika kejadian itu untuk menyelamatkan diri."Saya masih tidak boleh tidur di dalam rumah kerana kejadian itu, sekiranya ada yang terjatuh ia akan menyebabkan yang lain roboh," katanya.

(Sebuah kenderaan yang rosak berikutan gempa bumi kuat di Maghribi/REUTERS)

Kementerian Dalam Negeri dalam satu kenyataan meminta orang ramai untuk tenang berikutan gempa yang melanda di wilayah Al Haouz, Ouarzazate, Marrakech, Azilal, Chichaoua dan Taroudant.Montasir Itri, Penduduk perkampungan pergunungan Asni Montasir Itri berkata, kebanyakan rumah di situ rosak. “Jiran kami berada di bawah runtuhan dan orang ramai bertungkus-lumus menyelamatkan mereka,” katanya.Berhampiran Taroudant, seorang guru Hamid Afkar berkata dia menyelamatkan diri selepas merasakan gegaran susulan. "Kejadian gempa berlaku kira-kira 20 saat mengakibatkan pintu terbuka dan tertutup sendiri. Saya bergegas turun dari tingkat dua," katanya.Pusat geofizik Maghribi berkata, gempa itu berlaku selepas pukul 11.00 malam waktu tempatan di kawasan Ighil di High Atlas.Televisyen Sepanyol RTVE melaporkan gegaran akibat gempa bumi dirasai di Huelva dan Jaen di Andalusia, selatan Sepanyol.Pertubuhan Bangsa Bersatu (PBB) bersedia membantu kerajaan Maghribi dalam "usahanya untuk membantu penduduk yang terjejas", kata jurucakap PBB Stephane Dujarric dalam satu kenyataan.Kerajaan di seluruh dunia menyatakan solidariti dan menawarkan bantuan.Marrakech akan menjadi tuan rumah mesyuarat tahunan Tabung Kewangan Antarabangsa dan Bank Dunia pada Oktober.- REUTERS


Modi sambut pemimpin dunia ke kemuncak G20

NEW DELHI, 9 September- Perdana Menteri India Narendra Modi menyambut ketibaan pemimpin dunia untuk sidang kemuncak G20 di sini.Modi berjabat tangan dengan kebanyakan pemimpin dunia dan India bersedia untuk perbincangan dua hari mengenai Ukraine, perubahan iklim dan isu global lain.G20 dijangka mengalu-alukan Kesatuan Afrika ke dalam barisannya hujung minggu ini, beliau menyambut pengerusi kumpulan itu dan Presiden Comoros Azali Assoumani.Perluasan blok itu menjadi "G21" akan menjadi kemenangan diplomatik bagi Modi, yang bakal menghadapi pilihan raya kebangsaan tahun depan dan menggunakan hak sebagai tuan rumah untuk forum tahun ini.Beberapa kebelakangan ini agak sukar mencari kata sepakat dalam kalangan ahli berikutan konflik yang berlaku mengenai perang Ukraine.Vladimir Putin dari Rusia dan Xi Jinping dari China tidak hadir sidang kemuncak tahun ini.Moscow terus mendesak sekutunya untuk mengetepikan kecaman antarabangsa terhadap pencerobohannya ke atas Ukraine, menimbulkan sekatan jalan utama untuk tindakan bersama.- AFP


Penduduk, nelayan Jepun fail saman henti pelepasan air radioaktif Fukushima

(Pemandangan udara loji nuklear Fukushima Daiichi/Foto Reuters)

TOKYO, 9 September- Kira-kira 150 orang di Jepun, termasuk pekerja perikanan di wilayah Fukushima, memfailkan saman pada Jumaat untuk menghentikan pelepasan air sisa radioaktif terawat dari loji nuklear Fukushima Daiichi.

Dalam saman yang dikemukakan terhadap kerajaan Jepun dan pengendali loji nuklear berkenaan (TEPCO), plaintif mendakwa pelepasan itu melanggar hak menangkap ikan mereka dan mengancam hak pengguna untuk hidup aman.Kerajaan Jepun dan TEPCO telah membuat komitmen bertulis kepada Persatuan Koperasi Perikanan di wilayah Fukushima bahawa mereka tidak akan melepaskan air tercemar nuklear tanpa pemahaman pihak yang berkaitan.Bagaimanapun, kerana janji itu telah dimungkiri, pekerja perikanan sedang mencari cara undang-undang untuk menghentikan pelepasan air sisa radioaktif.Walaupun mendapat tentangan hebat dari dalam dan luar negara, Jepun mula melepaskan air sisa radioaktif Fukushima ke Lautan Pasifik pada 24 Ogos; mencetuskan kebimbangan dalam kalangan ramai nelayan mengenai mata pencarian mereka.-REUTERS

(Kira-kira 150 orang di Jepun, termasuk pekerja perikanan memfailkan saman pada Jumaat/Foto Reuters)


Taufan di Brazil, 41 mangsa dilapor terkorban

RIO GRANDE DO SUL, 9 September- Brazil bersiap sedia menghadapi kemungkinan bencana yang lebih buruk melanda selepas lima hari taufan melanda selatan negara itu. Setakat ini, sekurang-kurangnya 41 terkorban, manakala hampir 50 yang lain dilapor masih hilang. Usaha mencari dan menyelamat terus dipergiat dengan kira-kira 1,000 petugas kecemasan dikerah dengan kekuatan 12 helikopter. Lapan pesawat tentera dengan kekuatan ratusan askar turut digerakkan.Taufan yang menyebabkan hujan lebat dan banjir di negeri Rio Grande do Sul, telah meragut 41 nyawa dan menjejaskan lebih 135,000 penduduk setakat ini. Naib Presiden Brazil, Geraldo Alckmin telah mengumumkan bantuan kerajaan persekutuan berupa 20,000 bakul makanan dan kit perubatan kepada 15,000 penduduk.Di samping itu, lebih 3,000 penduduk yang kehilangan rumah bakal menerima 800 Reais, bersamaan 167 Dolar.-AFP


Ukraine dakwa Putin dalang pembunuhan ketua Wagner

(Pemandangan menunjukkan kubur ketua kumpulan tentera upahan persendirian Wagner, Yevgeny Prigozhin yang terbunuh dalam nahas jet peribadi di wilayah Tver/Foto fail AFP)

KIEV, 9 September- Ukraine pada Jumaat menuduh Presiden Rusia, Vladimir Putin mendalangi kematian ketua kumpulan tentera upahan Wagner, Yevgeny Prigozhin.Presiden Ukraine, Volodymyr Zelensky berkata semua pihak mempunyai maklumat mengenainya."Dia membunuh Prigozhin, sekurang-kurangnya kita semua mempunyai maklumat ini," kata Zelensky dalam ucapannya di sini, sambil menambah bahawa pemimpin Rusia itu telah menjadi "lemah dari segi politik".Prigozhin terbunuh dalam nahas pesawat, bulan lalu. Beliau merupakan antara 10 mangsa yang tersenarai dalam jet peribadi yang terhempas di Tver, barat laut Moscow.-AFP

(Presiden Ukraine, Volodymyr Zelensky/Foto fail AFP)


30 terkorban akibat gempa bumi di Maghribi

RABAT, 9 September- Gempa bumi kuat berukuran 6.8 pada skala Richter menggegarkan Maghribi, mengakibatkan 30 mangsa terkorban, setakat ini. Usaha mencari dan menyelamat giat dijalankan.Pusat gempa dengan kedalaman 18.5 kilometer ditentukan pada 31.11 darjah utara dan 8.44 darjah barat, kira-kira 70 kilometer barat daya Marrakesh.Gegaran kuat telah mencetuskan panik dalam kalangan penduduk dan meninggalkan kediaman masing-masing. Mereka berkumpul di jalan raya kerana bimbang berlaku gegaran susulan. Beberapa rakaman video dikongsikan dalam media sosial mendapat perhatian pengguna global, menunjukkan insiden runtuhan bangunan.Bekalan elektrik dan rangkaian telekomunikasi turut terjejas.

Sejumlah besar penduduk yang cedera menerima rawatan di hospital-hospital sekitar Marrakesh. Gempa kuat dirasai di kebanyakan bandar di seluruh Maghribi, termasuk Rabat dan Casablanca. Media tempatan melaporkan, banyak kediaman musnah di bandar Taroudant dan Marrakesh.- REUTERS


Kebakaran hutan di Hawaii, lebih 66 orang dilapor masih hilang

(Pasukan mencari dan menyelamat menjalankan operasi di kawasan yang rosak akibat kebakaran hutan Maui di Lahaina, Hawaii pada 15 Ogos 2023/Foto Reuters)

HONOLULU, 9 September- Lebih 66 orang dilaporkan masih hilang selepas kebakaran hutan yang mengerikan berlaku di Hawaii, bulan lalu.Gabenor Hawaii, Josh Green berkata kebakaran pada 8 Ogos di Pulau Maui telah mengakibatkan 115 orang maut, manakala ribuan lagi harta musnah."Terdapat sejumlah 115 kematian...pasukan penyiasat melaporkan lebih 66 masih tidak dapat diketahui keberadaaan mereka berdasarkan panggilan dan e-mel yang diterima. "Jumlah yang pada mulanya melebihi 3,000...kemudian menurun kepada 385 minggu lepas dan sekarang seramai 66. "Jabatan Polis Maui terus membuat kemajuan harian mengenai laporan kehilangan dan menggalakkan orang ramai berkongsi maklumat mengenai kehilangan ahli keluarga," katanya menerusi perkongsian video di Facebook.

Tambah Green, bermula 8 Oktober depan semua sekatan perjalanan akan berakhir dan Maui Barat sekali lagi dibuka kepada pelawat. Mereka yang dari Hawaii dan seluruh dunia boleh meneruskan perjalanan ke tempat istimewa tersebut dan membantunya pulih dari segi ekonomi."Ramai mangsa yang terselamat bertanya bila mereka boleh pulang ke rumah, selain membolehkannya meninjau kerosakan hartanah dan perniagaan. "Saya perlu berkongsi ini dengan anda. Abu kebakaran...kami diberitahu, agak toksik, jadi kami perlu berhati-hati. Sebaik sahaja EPA (Agensi Perlindungan Alam Sekitar) menyelesaikan penyingkiran bahan berbahaya dari kawasan yang terjejas (sedang berjalan)...proses ini akan mengambil masa 3 hingga 4 bulan, kita boleh memulakan penyingkiran serpihan lain. "Orang ramai akan dibenarkan masuk tidak lama lagi, tetapi penyingkiran serpihan akan mengambil masa yang lama," menurut Green.-REUTERS


Biden, Modi, Yellen bertemu sebelum G20

NEW DELHI, 8 September- Presiden Amerika Syarikat (AS) Joe Biden mengadakan pertemuan tertutup dengan Perdana Menteri India Narendra Modi sejurus tiba di India untuk menyertai sidang kemuncak G20.Biden dan Modi kali terakhir bertemu secara bersemuka pada Jun ketika Perdana Menteri India menjadi tetamu lawatan negara ke Rumah Putih.Kedua-dua pemimpin membincangkan kemajuan dalam beberapa perjanjian yang dicapai pada Jun, termasuk perjanjian untuk membenarkan General Electric (GE.N) menghasilkan enjin jet di India untuk menggerakkan pesawat tentera India.Setiausaha Perbendaharaan AS Janet Yellen juga menyertai perjumpaan itu.Penasihat keselamatan negara Rumah Putih Jake Sullivan memberitahu rundingan itu menunjukkan "hubungan antara negara kita."Lihat, kawan-kawan, kami melakukan segala yang kami boleh untuk memastikan ada akses," kata setiausaha akhbar Rumah Putih Karine Jean-Pierre kepada pemberita.Washington mahu Delhi menjadi pengimbang strategik kepada China.Selepas G20, Biden akan melawat Vietnam sebelum kembali ke Amerika Syarikat pada Isnin.- REUTERS

(Seorang lelaki berjalan berhampiran bendera menjelang Sidang Kemuncak G20 di New Delhi/REUTERS)


Indonesia, China bincang rangsang pelaburan dan perdagangan

JAKARTA, 8 September- Pegawai tertinggi dari Indonesia dan China membincangkan cara untuk menambah baik pelaburan dan perdagangan dua hala negara itu termasuk memperluaskan rangkaian produk eksport Indonesia.Presiden Indonesia Joko Widodo atau lebih dikenali sebagai Jokowi, bertemu dengan Perdana Menteri China Li Qiang pada Jumaat selepas Sidang Kemuncak Asia Timur minggu ini di Jakarta.Li berkata dalam mesyuarat itu, China "bersedia untuk mengembangkan import komoditi pukal Indonesia dan produk pertanian dan perikanan premium", menurut Agensi Berita Xinhua.Jokowi juga secara khusus menjemput firma China sama ada swasta atau milik kerajaan, untuk bersama-sama membina modal baharu Indonesia bernilai kira-kira $32 bilion.Kedua-dua pihak juga membincangkan sektor berkaitan penerbangan antara kedua-dua negara.Menurut kenyataan China, satu perjanjian juga ditandatangani antara kementerian perdagangan kedua-dua negara untuk mengembangkan kerjasama e-dagang mereka.- REUTERS

(Li Qiang (kiri) bersalaman dengan Joko Widodo/REUTERS)


Kishida sedia rombak kabinet pada 13 September - NHK

TOKYO, 8 September- Perdana Menteri Jepun Fumio Kishida memberitahu pegawainya bahawa beliau akan merombak kabinetnya pada 13 September, kata penyiar awam NHK pada Jumaat.Kishida menyaksikan penilaian kelulusannya menjunam selepas beberapa siri kesilapan kerajaan dalam melaksanakan dasar berkaitan menyepadukan data cukai dan keselamatan sosial rakyat ke dalam satu kad pengenalan.Perkara itu menjadi lebih buruk apabila bekas anggota Parti Liberal Demokratik memerintah Masatoshi Akimoto ditangkap pada Khamis kerana disyaki menerima rasuah."Saya sangat kecewa kerana seorang penggubal undang-undang telah ditangkap. Saya percaya sebagai penggubal undang-undang kita mesti menumpukan pada tugas dengan rasa kewaspadaan," kata Kishida pada Khamis di Indonesia.Bagaimanapun menurut akhbar Asahi, Akimoto menafikan tuduhan itu semasa temu bual sukarela dengan penyiasat.Dalam tinjauan pendapat oleh akhbar Yomiuri pada akhir Ogos, 35% responden meluluskan kepimpinan Kishida, manakala 50% menentangnya. Manakala 56% orang berpendapat Kishida perlu memperbaharui kabinetnya.- REUTERS


Hujan paling lebat landa Hong Kong dalam tempoh 140 tahun

HONG KONG, 8 September- Hong Kong menerima hujan paling lebat dalam tempoh hampir 140 tahun menyebabkan jalan raya dan beberapa stesen kereta api bawah tanah ditenggelami air selain memaksa sekolah ditutup.Menurut pakar, perubahan iklim meningkatkan ribut tropika menyebabkan lebih banyak penerimaan hujan dan tiupan angin kencang yang boleh membawa kepada banjir kilat dan kerosakan pantai.Balai cerap cuaca di Hong Kong merekodkan hujan sejam sebelum tengah malam mencatatkan sebanyak 158.1 milimeter. Ia angka tertinggi menurut rekod yang dicatakan pada 1884.Pihak Berkuasa Hospital berkata sekurang-kurangnya 110 orang dimasukkan ke hospital akibat kecederaan manakala empat orang berada dalam keadaan serius.Seorang lelaki ditemukan maut dalam keadaan tidak sedarkan diri di pantai barat Pulau Hong Kong, bagaimanapun pihak berkuasa masih menyiasat berkenaan kematian tersebut.Paras amaran ribut hujan tertinggi di bandar itu dinaikkan. Ia memecahkan rekod 16 jam sebelum diturunkan pada pukul 3.40 petang Jumaat. Hujan mula reda menjelang lewat petang."Ia benar-benar mengejutkan," kata Jacky, 52, tinggal di daerah Wong Tai Sin bersama ibu bapanya yang sudah tua. "Saya fikir banjir tidak akan seteruk ini di daerah kita.""Tingkat bawah pusat membeli-belah dipenuhi air, paras air lebih tinggi daripada kedai-kedai... ia menyukarkan hari kami," tambahnya.Pihak berkuasa mengeluarkan amaran banjir kilat manakala perkhidmatan kecemasan menjalankan operasi menyelamat di bahagian wilayah itu.Balai cerapan memberi amaran kepada "penduduk tinggal berdekatan dengan sungai harus berwaspada dengan keadaan cuaca dan harus mempertimbangkan pemindahan" sekiranya rumah mereka dinaiki air.Ia juga memberi amaran potensi tanah runtuh dan menasihatkan semua pemandu untuk "menjauhi cerun curam atau tembok penahan".Bursa saham Hong Kong turut membatalkan semua sesi dagangan hari ini.- AFP

(Pasukan Bomba membersihkan jalan di Hong Kong/AFP)


Seorang maut, berpuluh-puluh cedera, serangan Rusia ke atas Ukraine

UKRAINE, 8 September- Peluru berpandu Rusia menyerang bandar-bandar di tengah dan timur Ukraine mengakibatkan seorang maut dan mencederakan berpuluh-puluh yang lain, kata pegawai.Menurut Menteri Dalam Negeri Igor Klymenko kejadian di pusat bandar Kryvyi Rig, kampung halaman Presiden Volodymyr Zelensky telah membunuh seorang anggota polis."Penyelamat Perkhidmatan Kecemasan Negeri mengeluarkan tiga lagi dari bawah runtuhan. Mereka dalam keadaan serius," katanya.Foto-foto dikongsi di tempat kejadian menunjukkan asap keluar dari runtuhan bangunan ketika pekerja penyelamat membawa orang cedera ke ambulans.Lebih 40 orang cedera dalam serangan itu, kata ketua pentadbiran bandar Oleksandr Vilkul.Sekurang-kurangnya tiga orang cedera bandar Sumy di timur laut Ukraine manakala seorang lelaki cedera akibat serangan roket ke atas Zaporizhzhia di tenggara.“Sepanjang 24 jam lalu, 93 serangan ke atas 29 bandar dan kampung di wilayah Zaporizhzhia telah direkodkan,” kata ketua pentadbiran tempatan Yuriy Malashko.- AFP

(Anggota penyelamat memeriksa kediaman di Sumy, timur laut Ukraine/AFP)


PM Britain tiba di India untuk sidang kemuncak G20

NEW DELHI, 8 September- Perdana Menteri Britain Rishi Sunak tiba di India untuk sidang kemuncak G20 hari ini. Sunak, dalam lawatan pertamanya ke negara itu sejak menjadi perdana menteri, tiba bersama isterinya Akshata Murty.Akshata Murty merupakan anak perempuan kepada salah seorang lelaki terkaya di India.Ketibaannya diraikan di lapangan terbang New Delhi.PM Britain berkata, fokus utamanya ialah menyokong Ukraine selepas pencerobohan Presiden Rusia Vladimir Putin dan ekonomi global.Putin tidak menghadiri pertemuan itu namun merancang untuk membuat panggilan video di pada acara G20 itu."Putin sekali lagi gagal untuk muncul untuk G20, tetapi kami akan muncul sebagai sokongan kepada Ukraine," tulis Sunak di X, semasa dalam perjalanan ke India.- AFP


AS 'berhati-hati' pantau ekonomi China

NEW DELHI, 8 September- Amerika Syarikat (AS) "berhati-hati" memantau cabaran China, berikutan kelembapan ekonomi kedua terbesar dunia itu menimbulkan kebimbangan terhadap pertumbuhan global kata Setiausaha Perbendaharaan AS Janet Yellen.Ramai pelabur bimbang berkenaan ekonomi gergasi Asia itu selain ancaman kemelesetan di Eropah dan inflasi yang tinggi di banyak ekonomi utama dunia.Ia juga menyumbang kepada kejatuhan permintaan terhadap barangan China."China menghadapi pelbagai cabaran global jangka pendek dan panjang, cabaran ekonomi itu kami pantau dengan teliti," kata Yellen kepada pemberita di New Delhi, menjelang sidang kemuncak G20 selama dua hari."Yang berkata, China mempunyai sedikit ruang dasar untuk menangani cabaran ini," tambahnya.Presiden China Xi Jinping akan terlepas pertemuan para pemimpin pada masa perdagangan semakin memuncak dan ketegangan geopolitik dengan Amerika Syarikat dan India kerana mempunyai isu sempadan yang panjang dan dipertikaikan.Cabaran China termasuk "kurang peningkatan dalam perbelanjaan pengguna yang telah dijangkakan selepas sekatan COVID-19, serta isu yang telah lama wujud berkenaan dengan sektor hartanah dan... hutang yang berkaitan dengannya", katanya.Tuan rumah G20, India mengatasi konflik di negara sempadan di utara negara itu awal tahun ini.Ketiadaan Xi akan memberi kesan kepada usaha Washington untuk mengekalkan G20 sebagai forum utama kerjasama ekonomi global dan usahanya ke arah dorongan pembiayaan bagi negara membangun.Itu termasuk rancangan untuk meningkatkan kuasa pinjaman Bank Dunia dan Tabung Kewangan Antarabangsa bagi negara-negara membangun kira-kira $200 bilion sebagai alternatif.Walaupun "menyedari risiko kepada pertumbuhan global", Yellen berkata beliau "terkejut dengan kekuatan pertumbuhan global dan daya tahan ekonomi global telah terbukti"."Walaupun terdapat risiko dan beberapa negara sudah pasti terjejas namun secara keseluruhannya, ekonomi global mampu menghadapinya," tambahnya.Yellen berkata "kesan peperangan antara Rusia dan Ukraine turut memberikan pengaruh negatif."- AFP

(Pusat media antarabangsa G20 di New Delhi/AFP)


UK kenang setahun kemangkatan Ratu Elizabeth II

LONDON, 8 September- Raja Britain Charles III mengucapkan terima kasih kepada orang ramai atas sokongan pada tahun pertamanya sebagai raja.Ia juga merupakan setahun kemangkatan ibunya, Ratu Elizabeth II.Dalam satu kenyataan ringkas, ketua negara Britain berusia 74 tahun itu mengenang kembali "rasa kasih sayang tidak berbelah bahagi" untuk ibunya selain membentuk kehidupannya serta perkhidmatan awam."Saya juga amat berterima kasih atas kasih sayang dan sokongan ditunjukkan kepada isteri dan diri saya sepanjang tahun ini kerana kami melakukan yang terbaik untuk berkhidmat kepada rakyat," tambahnya.Dia dan isteri Camilla akan menghadiri Crathie Kirk yang berdekatan, tempat pemakaman mendiang ratu untuk bertafakur.Queen Elizabeth II, berada di atas takhta selama 70 tahun dan menghembuskan nafas terakhirnya di Balmoral pada usia 96 tahun berikutan keadaan kesihatan yang merosot.Sepanjang pemerintahan, Charles III tidak secara terbuka menandakan kenaikan pangkatnya, kerana ia juga merupakan ulang tahun kematian bapanya sendiri Raja George VI pada tahun 1952.Tahun lepas, sambutan Jubli Platinumnya pada 6 Februari diadakan secara tertutup di estet Sandringhamnya di Norfolk, timur England.- AFP

(Putera Charles (kiri) duduk bersama ibunya, Ratu Elizabeth II /foto fail AFP)


India tingkat keselamatan, pemimpin mula tiba untuk Sidang Kemuncak G20

NEW DELHI, 8 September- India mempertingkat kawalan keselamatan di New Delhi pada Jumaat ketika pemimpin negara Kumpulan 20 (G20) mula tiba untuk sidang kemuncak hujung minggu ini di ibu negara itu.Sidang kemuncak dua hari bermula Sabtu (9 September) akan menyaksikan pemimpin negara Kumpulan 20, termasuk Perdana Menteri United Kingdom, Rishi Sunak dan Presiden Amerika Syarikat, Joe Biden berkumpul di New Delhi.Ia bagi perbincangan yang bertujuan meningkatkan keselamatan makanan, tindakan iklim dan pelepasan hutang untuk negara miskin.Dalam pada itu, Perdana Menteri India, Narendra Modi dijadual mengadakan pertemuan dua hala dengan lebih 15 pemimpin dunia di luar Sidang Kemuncak G20.Antaranya Amerika Syarikat, Britain, Bangladesh, Turkiye dan Jerman.-REUTERS


Fasa pertama pelepasan air radioaktif Fukushima tamat pada Isnin

TOKYO, 8 September- Fasa pertama pelepasan air sisa radioaktif terawat dari loji nuklear Fukushima yang telah menimbulkan kemarahan China akan berakhir, pada Isnin, seperti dirancang.Pengendali loji nuklear berkenaan, TEPCO dalam kenyataan menyebut tahap tritium radioaktif dalam sampel air laut yang diuji berhampiran loji di timur laut Jepun berada dalam had selamat.Jepun pada 24 Ogos lalu mula melepaskan air sisa radioaktif terawat ke Pasifik; sebahagian daripada 1.34 juta tan air buangan yang terkumpul sejak tsunami melumpuhkan kemudahan itu pada 2011.Jepun menegaskan bahawa pelepasan itu selamat, pandangan yang disokong oleh agensi atom PBB; namun China mengharamkan semua import makanan laut dari jirannya.Ketika mengumumkan tamatnya fasa pertama pelepasan 7,800 tan air pada 11 September (Isnin), TEPCO bagaimanapun tidak memberikan tarikh untuk permulaan pelepasan kedua."Selepas selesai pelepasan pertama, kami akan menjalankan pemeriksaan (keseluruhan)... kemudahan pencairan/pelepasan air dan menyemak rekod operasi daripada pelepasan pertama," katanya.Kenyataan itu menambah "penggera kebocoran" kedengaran pada hari Rabu di saluran pemindahan air sisa, tetapi tiada kebocoran dikesan.Kakitangan "dengan pantas menjalankan pemeriksaan di lapangan mengikut prosedur pemeriksaan keselamatan dan disahkan tiada kebocoran...air terawat," menurut kenyataan itu.-AFP

(Pemandangan udara Loji Kuasa Nuklear Fukushima Daiichi/Foto fail Reuters)


17 ditahan kerana pemerdagangan manusia di Cuba

HAVANA, 8 September - Pihak berkuasa Cuba menahan 17 orang atas tuduhan berkaitan kumpulan penyeludup manusia.Mereka didakwa memikat lelaki muda Cuba untuk berkhidmat dengan tentera Rusia.Cuba awal minggu ini mendedahkan pihak berkuasa sedang berusaha untuk menyelesaikan dan membongkar rangkaian jenayah itu, yang dikatakan beroperasi di Cuba dan Rusia. Kolonel Kementerian Dalam Negeri Cuba, Cesar Rodríguez tidak memaklumkan ketua kumpulan itu menggunakan dua ahlinya yang tinggal di pulau itu untuk merekrut rakyat Cuba berjuang bagi pihak Rusia dalam Ukraine.Pendakwa raya Jose Luis Reyes berkata mereka yang disabit kesalahan, boleh dipenjara hingga 30 tahun, hukuman penjara seumur hidup atau hukuman mati, bergantung kepada tahap kesalahan dan jenayah mereka.Cuba bmenyatakan bahawa pihaknya tidak terlibat dalam perang di Ukraine, dan kerajaannya berkata dalam satu kenyataan Isnin,"Cuba mempunyai kedudukan sejarah yang kukuh dan jelas terhadap penggunaan tentera upahan." - REUTERS


10 orang terbunuh kebocoran gas di utara China

BEIJING, 8 September- Sekurang-kurangnya 10 orang terbunuh, manakala tiga lagi cedera dalam kejadian kebocoran gas di utara China.Menurut media kerajaan, kejadian berlaku pada Khamis kira-kira pukul 3.40 petang di sebuah syarikat bahan kimia di Ordos, wilayah Mongolia Dalam."Kebocoran gas dengan tekanan tinggi meletus menyebabkan pekerja yang sedang bekerja di tempat tinggi terjatuh," lapor penyiar CCTV.Kemalangan industri kerap berlaku di China, berikutan protokol keselamatan yang longgar, terutamanya di tapak yang lebih asas.Pada Februari lalu, keruntuhan sebahagian lombong arang batu di Mongolia Dalam telah mengorbankan 53 orang.-AFP

(Sekurang-kurangnya 10 orang terbunuh, manakala tiga lagi cedera dalam kejadian kebocoran gas di utara China/Foto Hiasan)


Wanita ditangkap cuba seludup 16 ekor cicak hidup dalam coli

BEIJING, 8 September- Ejen kastam telah merampas 16 cicak hidup yang disembunyikan di dalam coli penumpang wanita.Wanita yang tidak didedahkan namanya itu dipercayai cuba menyeludup reptilia itu ke negara jiran Hong Kong apabila dia ditangkap disempadan tanah besar China.Semasa rutin pemeriksaan kastam di Pelabuhan Futian, eje kastam perasan pakaian wanita tersebut sangat longgar dan mengesyaki sesuatu sebelum mengarahkannya menjalani pemeriksaan berjalur.Apabila diarahkan untuk membuka pakaian, ejen kastam menemui lima beg berjaring diletakkan di dalam colinya mengandungi 16 cicak bersirip layar yang jarang ditemui.Rakaman video daripada jabatan kastam menunjukkan ejen mengeluarkan reptilia itu dari beg dan meletakkannya di dalam bekas plastik besar sementara menunggu untuk diambil oleh pakar hidupan liar.Cicak sirip layar (Hydrosaurus amboinensis), atau naga sirip layar, ialah reptilia besar seperti iguana yang dinamakan sempena struktur seperti layar pada ekornya.Berasal dari Indonesia dan Filipina, haiwan itu biasanya ditemui hidup berhampiran air.Spesiesnya kini diisytihar terancam berikutan perdagangan haiwan peliharaan eksotik. -REUTERS


Banjir di Greece, enam maut

ATHENS, 8 September - Sekurang-kurangnya enam orang maut dan lebih enam masih hilang selepas ribut Daniel melanda Greece, pada Khamis.Kejadian itu mengakibatkan tanah runtuh, memusnahkan jalan dan jambatan serta menghanyutkan berpuluh-puluh kereta.Sehubungan itu, Perdana Menteri Kyriakos Mitsotakis menangguhkan ucapan ekonomi tahunan yang dijadual berlangsung pada hujung minggu ini.Beliau sebaliknya akan melawat kawasan yang dilanda hujan lebat sejak Isnin, yang menyebabkan banyak kediaman dan infrastruktur utama musnah."Keutamaan mutlak mekanisme negara sekarang ialah menyelamat dan memindahkan orang ramai dari kawasan yang terjejas," kata jurucakap kerajaan Pavlos Marinakis."Negara kita berdepan untuk hari ketiga fenomena yang tidak seperti yang pernah kita lihat pada masa lalu," kata Marinakis, sebelum mengumumkan bahawa ucapan dasar ekonomi utama pemimpin yang dipilih semula baru-baru ini akan diadakan pada pertengahan minggu depan, bukannya Sabtu .

Bandar pelabuhan tanah besar Volos, kawasan pergunungan Pelion dan bandar Karditsa serta Trikala adalah antara kawasan paling teruk terjejas.Hujan lebat, yang berlaku beberapa hari selepas kebakaran hutan adalah situasi paling teruk direkodkan yang telah menenggelamkan banyak kampung di kawasan rendah Karditsa, di tanah besar dataran Thessaly.Menteri Perlindungan Awam, Vassilis Kikilias memaklumkan, enam orang dilaporkan hilang di kawasan Karditsa.Pasukan bomba berkata mayat dua wanita warga emas ditemui di sebuah rumah di komuniti Astritsa berhampiran Karditsa pada Khamis. Manakala mayat seorang lelaki telah ditemui di bandar Domokos awal hari ini. - REUTERS


Hutan di Bolivia terbakar

SAN JOSE DE CHIQUITO, 8 September- Lebih 5,000 hektar hutan dilaporkan terbakar di Bolivia, pada Rabu, dengan pasukan bomba bertungkus lumus memadam kebakaran.Rakaman dron menunjukkan api marak dan memusnahkan sebahagian besar kawasan perlindungan Nembi Guasu.Nembi Guasu merupakan salah satu daripada tiga kebakaran aktif yang memusnahkan kawasan Santa Cruz."Kami memadamkan sebahagian daripada kebakaran...tetapi kemudian muncul kebakaran baharu di bahagian lain. "Kita bimbang dengan keadaan masyarakat petani susulan kebakaran yang berlaku. Pengendalian kebakaran yang baik dapat mengelakkan sebarang masalah di zon ini," menurut pegawai pemerintah San Jose De Chiquito, Israel Rivera.Dalam pada itu, helikopter juga telah dikerah untuk membantu anggota bomba dan pihak berkuasa di darat.-REUTERS


Korea Utara miliki kapal selam serangan nuklear taktikal

(Pemimpin Korea Utara, Kim Jong Un/Foto Reuters)

SEOUL, 8 September- Korea Utara pada Jumaat mengumumkan memiliki sebuah kapal selam serangan nuklear taktikal, sebagai sebahagian daripada usaha untuk mengukuhkan pasukan tentera lautnya.Kapal selam No. 841, yang dinamakan 'Hero Kim Kun Ok' dilancarkan pemimpin negara berkenaan, Kim Jong Un.Laporan agensi berita KCNA merujuk kenyataan Kim memberitahu kapal selam itu akan melaksanakan misi tempur sebagai salah satu cara serangan bawah air pasukan tentera lautnya.Sementara itu, Korea Utara dilapor telah menjalankan sejumlah rekod ujian senjata tahun ini dan bulan lalu, gagal dalam percubaan kedua untuk meletakkan satelit pengintip ke orbit.Seoul dan Washington telah meningkatkan kerjasama pertahanan sebagai tindak balas, mengadakan latihan ketenteraan bersama dengan jet siluman canggih dan aset strategik Amerika Syarikat.-AFP

(Pelancaran kapal selam yang dinamakan 'Hero Kim Kun Ok'/Foto Reuters)


Hari Kemerdekaan Brazil: Bangunan Empire State disinari lampu

NEW YORK, 8 September - Bangunan ikonik Empire State di sini, dihiasi dengan cahaya lampu bewarna hijau, kuning dan biru sebagai menandakan Hari Kemerdekaan Brazil.7 September dikenali sebagai 'Sete de Setembro' di Brazil, merupakan cuti kebangsaan bagi meraikan pengisytiharan kemerdekaan Brazil dari United Kingdom Portugal, Brazil dan Algarves pada tahun 1822.Menurut Empire State Building, bangunan itu menggunakan sistem pencahayaan LED dengan lebih daripada 16 juta warna sejak tahun 2012 bagi meraikan majlis penting. - REUTERS


Hong Kong dilanda banjir

HONG KONG, 8 September- Kebanyakan daerah di Hong Kong dilanda banjir, awal pagi tadi, menjejaskan lalu lintas dan beberapa perkhidmatan kereta api.Agensi kaji cuaca melaporkan taburan hujan sebanyak 158.1 mililiter sejak awal malam sehingga tengah malam tadi, yang tertinggi sejak tahun 1884. Lewat Khamis, pihak berkuasa memaklumkan kebanyakan tempat dinaiki air dan agensi perkhidmatan kecemasan sedang melakukan operasi menyelamat. Namun, setakat ini tiada kecederaan dilaporkan. "Hujan lebat akan membawa banjir kilat. Penduduk yang tinggal berdekatan dengan sungai harus berwaspada dengan keadaan cuaca dan perlu berpindah segera jika rumah mereka dinaiki air," tambahnya.Sementara itu, kereta api Transit Massa di bandar itu mengumumkan akan menangguh sebahagian perkhidmatan di salah satu laluannya selepas sebuah stesen di daerah Wong Tai Sin dinaiki air, dengan sebahagian lagi stesen turut terjejas.Rakaman yang tersebar di media sosial menunjukkan kereta api MTR tidak berhenti di stesen Wong Tai Sin, susulan dinaiki air banjir di platformnya.Klip video lain turut menunjukkan kereta dan bas dilihat separuh tenggelam di jalan utama.Hujan lebat juga dilaporkan di hab teknologi China yang berdekatan di Shenzhen.-AFP

(Keadaan jalan raya yang dinaiki air di Hong Kong pada 8 September 2023/Foto AFP)


Raja Britain berterima kasih atas ingatan kematian Ratu Ratu Elizabeth II

LONDON, 8 September - Raja Britain, Raja Charles III menzahirkan terima kasih kepada orang ramai atas "kasih sayang dan sokongan" mereka pada ulang tahun pertama kematian bondanya, Ratu Elizabeth II dan ulang tahun pertama pentadbirannya.Baginda mengulangi ikrarnya untuk berkhidmat kepada rakyat dan negaranya.Ratu Elizabeth II, raja paling lama memerintah Britain, meninggal dunia ketika usia 96 tahun pada 8 September, di Istana Balmoral setelah menjadi raja paling lama memerintah iaitu 70 tahun.Charles dan isterinya, Camilla secara rasmi menaiki takhta sebagai Raja Britain pada 6 Mei lalu di Westminster Abbey di London di hadapan para pemimpin dunia.

"Dalam menyambut ulang tahun pertama kematian baginda dan kini bawah pentadbiran saya, kami mengimbau dengan penuh kasih sayang umurnya yang panjang, khidmat bakti dan semua yang baginda maksudkan kepada ramai daripada kita," kata Charles dalam satu kenyataan."Saya juga amat berterima kasih atas kasih sayang dan sokongan yang telah ditunjukkan kepada isteri dan diri saya sepanjang tahun ini kerana kami melakukan yang terbaik untuk berkhidmat kepada anda semua."Kata-kata terakhir itu merupakan kenyataan yang diulangi Elizabeth II sepanjang pemerintahannya."Saya tetap komited untuk berkhidmat kepada anda dengan sebaik mungkin," katanya.- REUTERS


Laluan sempadan utama Afghanistan-Pakistan ditutup

PAKISTAN, 7 September - Torkham iaitu laluan sempadan utama antara Afghanistan dan Pakistan ditutup pada Rabu selepas kejadian pasukan keselamatan dari kedua-dua negara berbalas tembakan, kata sumber keselamatan Pakistan.Penduduk tempatan melaporkan bunyi tembakan di Torkham dan berkata orang ramai melarikan diri sebaik mendengar tembakan.Pegawai keselamatan dari kawasan memaklumkan, "tentera Taliban dan Pakistan telah berbalas tembakan tetapi masih belum ada laporan kemalangan jiwa."Sebelum ini laluan itu pernah ditutup atas beberapa faktor.Pada Februari lalu Torkham ditutup, apabila beribu-ribu trak yang sarat membawa barang terkandas selama beberapa hari. - REUTERS


Claudia Sheinbaum dicalonkan sebagai Presiden Mexico

MEXICO CITY, 7 September - Parti pemerintah Mexico menamakan bekas Datuk Bandar Mexico City, Claudia Sheinbaum sebagai calon untuk pilihan raya presiden tahun depan.Sheinbaum, 61, adalah sekutu rapat Presiden Andres Manuel Lopez Obrador dan dianggap sebagai pilihan terbaik dalam pemilihan nasional yang dianjurkan Gerakan Penjanaan Semula Kebangsaan (MORENA)."Hari ini rakyat Mexico membuat keputusan," Sheinbaum sambil tersenyum dengan laungan penyokong "presiden, presiden, presiden.""Kami akan menang pada 2024," tambahnya.Sheinbaum menewaskan lima pesaing lain dan memenangi setiap lima undian, dengan purata kira-kira 39% undian, kata parti itu.Bagaimanapun, beberapa jam sebelum pemenang diumumkan, pesaing terdekat Sheinbaum, bekas menteri luar negeri Marcelo Ebrard, berkata undian itu perlu dilakukan semula atas alasan penyelewengan.Ebrard tidak hadir ketika Sheinbaum diumumkan sebagai pemenang, memberitahu stesen radio Mexico bahawa beliau dan pasukannya telah disingkirkan daripada acara itu, "Dia akan memutuskan langkah seterusnya pada hari Isnin," katanya. - REUTERS


Tentera bertempur dengan 'ratusan' Taliban Pakistan berhampiran sempadan Afghanistan

PESHAWAR, 7 September- Tentera Pakistan menangkis serbuan rentas sempadan maut dari Afghanistan oleh “ratusan” militan Taliban Pakistan pada Rabu, kata seorang pegawai kanan, dengan pasukan tambahan dikejarkan ke wilayah sempadan.

"Ratusan mereka bersenjatakan senjata ringan dan berat. Kami sudah bersedia untuk menghadapi serangan dan tembak menembak berterusan selama kira-kira empat jam,” kata Timbalan Pesuruhjaya daerah Chitral, Mohammad Ali kepada AFP.Pergerakan Tehreek-e-Taliban Pakistan (TTP) yang tumbuh di negara sendiri di Pakistan telah diperkuatkan dengan kembalinya kuasa Taliban di Afghanistan pada tahun 2021, dan Islamabad kerap menuduh jirannya melindungi militan - tuduhan yang mereka nafikan.Ali berkata empat tentera Pakistan terbunuh, bersama sembilan militan, dalam pertempuran berjam-jam yang bermula sebelum subuh."Kami memantau pergerakan mereka di kawasan berhampiran sempadan selama dua atau tiga hari... Pemberi maklumat juga telah menghantar maklumat kepada kami mengenai pergerakan kumpulan militan, jadi kami bersedia untuk menghadapi mereka," kata Ali.Dalam satu kenyataan, TTP mendakwa telah merampas dua jawatan tentera di kawasan Bomburit di Chitral. -AFP


Jepun lancar roket H-IIA selepas tiga kali kelewatan

TANEGASHIMA, 7 September - Jepun melancarkan roket H-IIA yang membawa pendarat bulan agensi angkasa negara pada Khamis.Ia merupakan pendaratan pertamanya ke bulan selepas tiga penangguhan dalam seminggu pada bulan lepas akibat cuaca buruk.Agensi Penerokaan Aeroangkasa Jepun (JAXA) berkata, roket itu berlepas dari Pusat Angkasa Tanegashima seperti yang dirancang, pada 8.42 pagi waktu tempatan.Mitsubishi Heavy Industries, yang mengendalikan pelancaran itu, mengesahkan pelepasan itu dalam satu catatan di platform media sosial X.

Roket itu membawa kapal angkasa Pendarat Pintar untuk Menyiasat Bulan (SLIM) JAXA yang digelar "penembak tepat bulan" untuk teknologi pendaratan ketepatan eksperimennya.Pendaratan bulan SLIM dijadualkan pada awal tahun depan.Roket buatan tempatan itu juga membawa Misi Pengimejan dan Spektroskopi X-Ray atau XRISM untuk memerhati plasma dalam bintang dan galaksi.Ia adalah pelancaran pertama roket besar Jepun sejak pelancaran sulung roket H3 generasi akan datang yang gagal pada Mac. - REUTERS


Barangan peribadi Freddie Mercury dijual lebih £1 juta

LONDON, 7 September - Barangan milik mendiang vokalis Queen, Freddie Mercury, dilelong di London pada Rabu, selepas ribuan orang mengunjungi pameran Sotheby.Pada pameran itu, gelang bereka bentuk ular perak kepunyaan Mercury yang dipakai dalam video muzik Bohemian Rhapsody, dijual pada harga £686,000 ($ 857,880). Piano Yamaha kesayangan Mercury dijual pada harga akhir £1,742,000 ($ 2,178,466), walaupun anggaran harga telah ditetapkan pada £3,000,000 ($ 3,751,665).Lelongan itu adalah yang pertama daripada penjualan beribu-ribu barangan peribadi Mercury yang diadakan selama enam hari. - REUTERS


Penduduk Villamanta bergelut kesan banjir

SEPANYOL, 7 September - Penduduk Villamanta berkongsi pengalaman mereka ketika bandar Sepanyol dilanda banjir besar akibat daripada hujan lebat.Dalam kejadian itu, sekurang-kurangnya tiga orang maut dan tiga hilang.Kebanyakan jalan serta laluan kereta api bawah tanah dan sambungan kereta api berkelajuan tinggi ditutup, kata pihak berkuasa pada Isnin.Hujan lebat secara tiba-tiba pada Ahad menyebabkan air sungai melimpah dan menutupi jalan dengan banjir lumpur sekali gus menghanyutkan kenderaan di wilayah Madrid, Castile-La Mancha, Catalonia dan Valencia. Hujan batu tururn turun di banyak kawasan.Seorang penduduk dari Villamanta yang dikenali Victor, berkata perkara paling mendesak ialah membaiki sekolah yang mengalami kerosakan besar.Sementara itu, Gema yang bekerja dalam perkhidmatan pembersihan majlis itu, menahan sebak menceritakan detik cemas ketika air deras menyebabkan semua tingkat bawah rumahnya, musnah.Kerosakan paling teruk berlaku di wilayah Toledo dan Madrid. - REUTERS


Zelenskiy berterima kasih atas sokongan AS

UKRAINE, 7 September - Presiden Volodymyr Zelenskiy menzahirkan penghargaan kepada Setiausaha Negara Amerika Syarikat (AS), Antony Blinken atas sokongan AS terhadap Ukraine, dalam pertemuannya di Kiev.Dalam pertemuan itu, Zelenskiy turut melahirkan rasa terima kasihnya kepada Presiden AS, Joe Biden dan bantuan yang diterima dalam sektor tenaga menjelang musim sejuk.Blinken merupakan pegawai tertinggi AS yang pertama melawat Kiev sejak serangan balas bermula pada awal Jun.Beliau memberi jaminan kepada Zelenskiy mengenai sokongan negara itu untuk memberikan bantuan jangka panjang bagi membina Ukraine. - REUTERS


Taufan Haikui: Lebih 36,000 penduduk dipindahkan

(Pemandangan dari udara menunjukkan jalan-jalan yang dinaiki air di pinggir Fuzhou, selepas hujan lebat yang dibawa oleh taufan Haikui di wilayah Fujian/ REUTERS)

BEIJING, 6 September- Puluhan ribu penduduk di wilayah Fujian dipindahkan akibat banjir besar susulan Taufan Haikui melanda wilayah itu.Hujan lebat ini adalah yang terburuk dalam tempoh 12 tahun di ibu kota wilayah Fuzhou.Lebih 36,000 orang telah dipindahkan dari rumah, manakala rangkaian bekalan elektrik dan komunikasi rosak dan hampir 4,195 hektar tanah ladang ditenggelami air, menyebabkan kerugian berjumlah 552.1 juta yuan (RM353 juta).

Pasukan kecemasan menaiki bot memindahkan penduduk dan cuba mengepam air keluar dari kawasan rendah.Banyak jalan raya ditenggelami air banjir menyebabkan ramai penduduk terperang di rumah mereka.

(Anggota penyelamat memindahkan penduduk yang terjejas banjir dengan bot di daerah Minhou selepas hujan lebat dibawa taufan Haikui, di Fuzhou, wilayah Fujian, China/ REUTERS)

Di media sosial menunjukkan video air banjir memenuhi jalan-jalan di Fuzhou dan bandar Fuqing di selatannya, menghempap motosikal dan tong sampah serta kereta terkandas.Laporan media juga menunjukkan kereta yang ditenggelami air, kedai dan pangsapuri yang terdampar serta berlaku tanah runtuh.Fuzhou menerima hujan sehingga 554mm pada hari Selasa, untuk rekod setiap jam hampir 150 mm.Itu melebihi jumlah yang dibawa oleh Taufan Doksuri pada akhir Julai, yang melanda Fujian hingga menyebabkan banjir dan kerugian RM9.3 bilion, kata media kerajaan.Fuzhou menutup laluan kereta api bawah tanah dan menggantung perkhidmatan kereta api, manakala sekolah ditutup untuk hari kedua.Seorang pegawai wilayah, Chen Yunong, berkata banjir telah melanda banyak bandar di Fujian, membuktikan berlaku masalah saliran di bandar dan infrastruktur lain.Penambahan air di kedua-dua bandar lama dan kawasan bandar baharu perlu ditangani, kata Chen.Putian dan Quanzhou adalah antara enam bandar di tempat lain di Fujian yang dikatakan sebagai berisiko berlaku banjir kilat dan tanah runtuh.Kerajaan wilayah memberitahu pihak berkuasa tempatan untuk bersiap sedia untuk memindahkan orang ramai dari kawasan yang mungkin paling teruk terjejas.Hujan dijangka berterusan sehingga Jumaat, 8 September di bahagian tengah dan selatan wilayah Fujian, Guangdong, Jiangxi, Hunan, Hainan, dan Taiwan.- REUTERS


Tiga orang diselamatkan selepas bot diserang jerung

AUSTRALIA, 6 September - Tiga lelaki berjaya diselamatkan selepas bot mereka diserang jerung dan menyebabkan karam di Laut Karang.Mereka merupakan dua warga Rusia dan seorang warga Perancis.Rakaman dari Pihak Berkuasa Keselamatan Maritim Australia (AMSA) menunjukkan bot itu telah dinaiki air ketika usaha menyelamat.Menurut AMSA, pihaknya menerima panggilan kecemasan daripada tiga kelasi itu, yang terletak kira-kira 835 kilometer (518 batu) tenggara Cairns di Laut Karang.Mangsa meminta bantuan daripada kapal pengangkut kenderaan dan kapal itu terus mengubah laluan untuk memberi pertolongan kepada bot malang itu.Bot tersebut bergerak dari Vanuatu dan menuju ke Cairns apabila kedua-dua badan kapal itu rosak "berikut beberapa serangan jerung", kata AMSA dalam satu kenyataan.Mereka yang diselamatkan dijangka tiba di Brisbane pagi Khamis. - REUTERS


Junta Myanmar kecam kenyataan ASEAN

YANGON, 6 September - Junta Myanmar pada Rabu mengkritik kenyataan ASEAN yang mengutuk keganasan tentera dan menyasarkan orang awam sebagai berat sebelah sehari selepas junta itu berkata ia tidak akan mengambil alih jawatan pengerusi blok itu pada masa akan datang.Myanmar bergolak sejak rampasan kuasa tentera 2021 yang mencetuskan protes besar-besaran dan tindakan keras tentera berdarah.Pertubuhan Negara-Negara Asia Tenggara (ASEAN) telah mengetuai percubaan sia-sia untuk meredakan krisis, dengan pelan damai lima perkara dipersetujui sebahagian besar junta tentera.Pada Sidang Kemuncak ASEAN di Jakarta pada Selasa, pemimpin ASEAN menyeru pihak tentera negara itu untuk "mengurangkan keganasan dan menghentikan serangan yang disasarkan terhadap orang awam".Tuan rumah Indonesia berkata "tiada kemajuan ketara" dalam rancangan itu.Myanmar menyifatkan kenyataan itu sebagai "tidak objektif" dan "berpihak" menerusi satu kenyataan yang diterbitkan pada Rabu oleh Global New Light of Myanmar yang disokong kerajaan.Ia menyeru Asean untuk "mematuhi dengan tegas peruntukan dan prinsip asas Piagam ASEAN, terutamanya tidak campur tangan dalam hal ehwal dalaman negara anggota".

Myanmar yang terpencil di peringkat antarabangsa tidak akan memegang jawatan pengerusi ASEAN yang dijadualkan pada 2026, kata Menteri Luar Indonesia Retno Marsudi kepada pemberita pada Selasa.Filipina akan menjadi pengerusi baharu, ketika blok itu bergelut dengan cara untuk terlibat dengan Junta, yang pemimpinnya dilarang daripada mesyuarat peringkat tertinggi ASEAN.Jurucakap Junta, Zaw Min Tun mengesahkan kepada AFP bahawa Myanmar tidak akan menjadi pengerusi pada 2026, tanpa memberikan butiran.Myanmar sebelum ini menarik diri dari jawatan pengerusi ASEAN pada 2006 kerana kemungkinan diboikot oleh Amerika Syarikat, Kesatuan Eropah dan kuasa antarabangsa lain.Kerusi Pengerusi ASEAN pada tahun tersebut disandang oleh Filipina.Sementara itu, dalam perkembangan berkaitan, Presiden Filipina, Ferdinand Marcos Jr pada Selasa berkata Filipina bersedia untuk mempengerusikan Sidang Kemuncak ASEAN pada 2026."Sukacita saya mengumumkan bahawa Filipina bersedia untuk menerajui dan mempengerusikan ASEAN pada 2026," kata Marcos kepada pemimpin Persatuan Negara-Negara Asia Tenggara (ASEAN) di Jakarta.-AFP


Indonesia kurangkan pengeluaran arang batu ekoran peningkatan pencemaran

JAKARTA, 6 September - Indonesia mengurangkan hampir separuh pengeluaran di loji jana kuasa arang batu utama berhampiran ibu negara selepas bandar raya itu berdepan peningkatan pencemaran berskala besar dalam beberapa minggu kebelakangan ini, kata pengendalinya kepada AFP.Pengurangan itu dilakukan seminggu sebelum Indonesia menjadi tuan rumah Sidang Kemuncak ASEAN dengan pegawai tinggi dari Amerika Syarikat, Jepun, China dan Korea Selatan hadir pada persidangan itu dalam usaha menangani beberapa isu serantau.Ibu kota besar yang menempatkan kira-kira 30 juta penduduk itu mendahului kedudukan pencemaran global untuk tempoh beberapa kali bulan lalu, menurut pemantau kualiti udara, IQAir yang berpangkalan di Switzerland, ketika krisis asap toksik yang memudaratkan membayangi mesyuarat itu.

"Sejak 29 Ogos, Perusahaan Listrik Negara (PLN) telah menurunkan pengeluaran loji jana kuasa arang batu Suralaya sebanyak 1,600 megawatt untuk menyumbang dalam meningkatkan kualiti udara Jakarta," kata pengurus besar pengendali loji itu, Irwan Edi Syahputra Lubis.Beliau berkata, loji yang terletak di hujung barat Pulau Jawa yang dihuni paling ramai penduduk di Indonesia, sekitar 100 kilometer dari pusat bandar, Jakarta itu kini akan beroperasi untuk menjana 1,800 megawatt.Pegawai itu bagaimanapun tidak memberi perincian berapa lama pemotongan kuasa akan dilakukan atau langkah tersebut akan berterusan.Sebaliknya, firma itu memaklumkan akan mengikut arahan daripada kerajaan Indonesia.Indonesia sebelum ini berikrar untuk menghentikan pembinaan loji jana kuasa arang batu baharu mulai 2023 dan menjadi negara neutral karbon menjelang 2050.Walaupun mendapat bantahan daripada aktivis alam sekitar, loji arang batu Suralaya di pulau Jawa masih diperluaskan untuk menempatkan 10 unit di dalam kompleks loji itu.Memandangkan kritikan orang ramai semakin meningkat mengenai kualiti udara yang semakin teruk, Indonesia telah mengambil tindakan dengan menggantung 11 firma perindustrian kerana gagal memenuhi piawaian operasi dan mengarahkan separuh penjawat awamnya bekerja dari rumah.-AFP


Beribu-ribu orang berpusu-pusu meninggalkan Burning Man

AMERIKA SYARIKAT, 6 September - Pengunjung festival Burning Man yang terkandas sudah dibenarkan pulang selepas pembukaan semula jalan keluar dari tapak festival itu.Mereka terperangkap berhari-hari di kawasan festival, selepas hujan lebat menjadikan tapak padang pasir itu menjadi lubang lumpur.Jalan itu akhirnya dibuka semula dan menyebabkan kesesakan lalu lintas kerana pengunjung berebut untuk keluar dari tempat itu.Awal Sabtu, hujan lebat memaksa Biro Pengurusan Tanah dan Pejabat Syerif Daerah Pershing menutup pintu masuk ke Burning Man untuk baki acara itu.Setiap tahun Burning Man membawa kira-kira 70,000 pengunjung ke padang pasir Nevada untuk acara tarian, seni dan beberapa acara lain. - REUTERS


Dua ditahan tebuk Tembok Besar China untuk bina laluan pintas

BEIJING, 6 September - Dua individu ditahan selepas menggunakan jengkaut untuk menebuk lubang di dinding Tembok Besar China, lapor penyiar kerajaan CCTV.Polis di wilayah Shanxi mengikut jejak jentera yang digunakan untuk menggali laluan pintas melalui dinding tinggalan struktur besar yang dibina Maharaja China untuk menghalang pencerobohan asing.Menerusi soal siasat, suspek mengaku telah menggunakan jengkaut untuk mencipta laluan pintas dengan menebuk dinding dalam usaha mengurangkan masa perjalanan, lapor media kerajaan.

Pembinaan Tembok Besar, yang terbahagi kepada beberapa bahagian sepanjang ribuan kilometer itu mula dibina pada abad ketiga sebelum masihi dan pembinaannya berterusan selama beberapa abad.Bahagian Tembok Besar yang terjejas, terletak kira-kira enam jam pemanduan ke barat Beijing, bermula sejak Dinasti Ming China pada abad ke-14 hingga ke-17.Penyiar CCTV pada Isnin melaporkan bahawa tindakan suspek telah menyebabkan "kerosakan yang tidak dapat dipulihkan" pada dinding era Ming itu yang digambarkan sebagai bahagian "yang agak utuh" dengan nilai penyelidikan yang signifikan.“Buat masa ini, kedua-dua suspek telah ditahan bawah kesalahan jenayah mengikut peruntukan undang-undang, dan kes itu akan terus disiasat,” lapor CCTV.-AFP


Jong-un dijangka lawat Rusia dengan kereta api perisai

(Vladimir Putin (kanan) menerima pedang daripada Kim Jong-un (kiri) dalam satu pertemuandi Vladivostok pada 25 April 2019/Reuters)

WASHINGTON, 5 September- Pemimpin Korea Utara, Kim Jong-un dijangka akan melawat Rusia dalam waktu terdekat, kemungkinan pada bulan ini, lapor New York Times, yang memetik sumber Amerika Syarikat dan sekutu.

Dalam lawatan itu, Jong-un akan bertemu dengan Presiden Vladimir Putin bagi membincangkan 'kemungkinan' pembekalan senjata kepada Rusia untuk perang di Ukraine."Jong-un akan melakukan perjalanan dari Pyongyang, mungkin dengan kereta api berperisai ke Vladivostok di Pantai Pasifik Rusia, lokasi beliau akan bertemu Putin," menurut akhbar itu.Julai lalu, Jong-un mengadakan pertemuan dengan Menteri Pertahanan Rusia, Sergei Shoigu di Pyongyang dengan kedua-dua mereka turut hadir pada perarakan tentera besar-besaran sempena memperingati ulang tahun ke-70 berakhirnya perang Korea. -Reuters


Krisis Myanmar, Anwar gesa 5PC dilaksanakan

JAKARTA, 6 September - Kekecewaan terhadap junta tentera Myanmar dizahirkan Perdana Menteri, Datuk Seri Anwar Ibrahim pada Sidang Kemuncak Asean ke-43, di sini.Perdana Menteri turut menyuarakan kekecewaan Malaysia terhadap kurangnya kemajuan bermakna dalam pelaksanaan Konsensus Lima Perkara (5PC) dan ketidakstabilan yang berterusan di Myanmar.Anwar menegaskan adalah mustahak untuk Konsensus Lima Perkara (5PC) yang diuruskan oleh ASEAN dilaksanakan.Ini kerana katanya konflik di Myanmar memberi kesan bukan sahaja kepada rakyatnya sendiri tetapi juga kepada negara jiran seperti Malaysia.

"Saya fikir dalam penegasan semula pendirian kita berkait perlaksanaan Konsensus Lima Perkara, kita nyatakan pendirian kita. Pada masa sama semasa mesyuarat terdahulu di Labuan Bajo, kita ada memberi indikasi negara-negara sendiri boleh terus terlibat selagi mereka boleh mematuhi sepenuhnya 5PC. "Bagi saya, saya tidak melihat solusi segera kepada konflik ini. Kita tidak boleh ambil mudah terhadap kekejaman yang berlaku meski bukan semua yang dilakukan oleh Junta," katanya.Anwar menyatakan demikian semasa sesi pemukiman Sidang Kemuncak ASEAN.Dalam pada itu, pada Sidang Kemuncak ASEAN itu juga, Anwar turut mengadakan pertemuan dengan Perdana Menteri Kemboja yang baharu Hun Manet dan bertukar pandangan mengenai isu dua hala dan serantau yang berkepentingan bersama.Beliau turut menzahirkan ucapan tahniah di atas pelantikan Manet dan bersetuju untuk meneroka lebih banyak kerjasama ekonomi antara kedua-dua negara.


Enam bilion tan pasir diekstrak dari lautan dunia setiap tahun - PBB

GENEVA, 6 September – Kira-kira enam bilion tan pasir dan sedimen lain diekstrak dari lautan dunia setiap tahun, kata Pertubuhan Bangsa Bersatu (PBB) pada Selasa sambil memberi amaran mengenai kesan buruk yang dahsyat terhadap biodiversiti dan komuniti pantai.Mengumumkan pelancaran platform data global pertama mengenai pengekstrakan sedimen dalam persekitaran marin, Program Alam Sekitar Pertubuhan Bangsa Bersatu (UNEP) memberi amaran bahawa skala pengorekan semakin berkembang, dengan kesan yang amat buruk.

“Skala kesan alam sekitar aktiviti perlombongan laut cetek dan pengorekan ini amat membimbangkan,” kata Pascal Peduzzi, yang mengetuai pusat analisis UNEP GRID-Geneva.Beliau menunjukkan kesan terhadap biodiversiti, serta kekeruhan air dan kesan bunyi ke atas mamalia marin.Platform data baharu menerusi Marine Sand Watch, menggunakan kecerdasan buatan (AI) untuk menjejak dan memantau aktiviti pengorekan pasir, tanah liat, kelodak, kerikil dan batu di persekitaran marin dunia.Ia menggunakan apa yang dipanggil sebagai isyarat Sistem Pengenalan Automatik (AIS) untuk kapal yang digabungkan dengan AI bagi mengenal pasti operasi kapal pengorekan, termasuk di kawasan panas seperti Laut Utara dan pantai timur Amerika Syarikat.“Isyarat yang dipancarkan oleh kapal membenarkan akses kepada pergerakan setiap kapal di planet ini,” kata Peduzzi kepada AFP, sambil menambah bahawa AI membolehkan lambakan data yang dikumpulkan untuk dianalisis.Proses itu masih di peringkat awal, dan setakat ini, hanya sekitar 50 peratus kapal sedang dipantau.–AFP


Tunisia buka semula muzium yang ditutup akibat rampasan kuasa

TUNIS, 6 September - Tunisia akan membuka semula Muzium Negara Bardo tidak lama lagi, kata Kementerian Kebudayaan pada Selasa, dua tahun selepas Presiden Kais Saied menutup parlimen yang berkongsi bangunan sama.Bagaimanapun, kementerian itu tidak menyatakan tarikh pembukaan semula Bardo yang terletak dalam istana bersejarah dan menempatkan salah satu koleksi mozek Rom purba paling indah di dunia.

Saied menghantar kereta kebal untuk mengelilingi bangunan parlimen pada 25 Julai 2021 ketika dia telah berjaya merampas kebanyakan kuasa (pentadbiran) dalam tindakan yang disifatkan pengkritik sebagai rampasan kuasa.

Ketika itu Saied telah menutup kedua-dua bangunan tersebut dan mengadakan pilihan raya badan perundangan baharu yang kurang berpengaruh.Parlimen baharu mula beroperasi tahun ini tetapi tidak ada maklumat terperinci mengenai pembukaan semula muzium kebangsaan itu yang menjadi nadi kepada pembangunan ekonomi terutamanya dalam industri pelancongan negara.Selepas revolusi Tunisia pada 2011, Parlimen dikemudi bawah sistem demokrasi baharu sebagai badan paling berkuasa dan dewan perundangannya menjadi ruang kepada perdebatan politik paling terbuka di seluruh negara Arab. Bagaimanapun, ramai rakyat Tunisia menyalahkan parlimen dan parti-parti politik utama kerana selama bertahun-tahun, Tunisia mengalami kemerosotan ekonomi dan kelumpuhan kerajaan kerana kerajaan campuran gagal membawa kemakmuran.-REUTERS


Hujan lebat di Madrid, jambatan runtuh dan laluan terputus

MADRID, 5 September- Dua maut dan dua lagi masih hilang susulan limpahan air sungai akibat hujan lebat di wilayah Madrid.Limpahan itu turut mengakibatkan runtuhan beberapa jambatan serta banjir kilat.Dalam satu rakaman video dron menunjukkan kawasan-kawasan rendah ditenggelami air dan memutuskan hubungan jalan raya serta landasan kereta api.Agensi cuaca nasional (AEMET) kemudian mengeluarkan amaran merah dengan bacaan maksimum di wilayah Madrid, Toledo dan bandar Cadiz serta mengarahkan penduduk agar bersiap sedia berhadapan sebarang kemungkinan.Pihak berkuasa hanya membenarkan kenderaan melalui jalan raya yang selamat dan tidak dinaiki air.Selain itu, laluan kereta api yang tidak terlibat, hanya dibenarkan beroperasi pada kelajuan rendah sebagai langkah berjaga-jaga bagi mengelak insiden tidak diingini.-REUTERS


Helikopter tentera laut Pakistan terhempas, tiga anak kapal maut

Islamabad, 5 September- Sebuah helikopter tentera laut Pakistan terhempas di bandar barat daya negara itu dipercayai disebabkan kerosakan mekanikal yang membunuh tiga anak kapal, semalam.Jurucakap tentera laut berkata, 'Sea King' dalam penerbangan latihan di bandar pelabuhan Gwadar dekat wilayah Balochistan telah terhempas kira-kira pukul 10.00 pagi waktu tempatan.Menurut laporan awal, ia terhempas selepas mengalami kebakaran enjin serta kehilangan ekor belakangnya."Kemalangan kemungkinan berpunca daripada kerosakan teknikal yang mengorbankan dua pegawai dan seorang anak kapal," jelas jurucakap itu.Balochistan adalah provinsi terbesar di Pakistan yang sangat 'ketenteraan' kerana skim pelaburan besar-besaran dari China di wilayah tersebut yang kerap menjadi sasaran pemberontak pemisah.September lalu, enam anggota tentera terbunuh di wilayah itu selepas helikopter mereka terhempas di bandar kecil, Khost.Sebulan sebelum itu, enam lagi anggota tentera termasuk seorang komander tertinggi tentera terbunuh apabila helikopter mereka terhempas semasa operasi bantuan banjir di Balochistan. -AFP


Taiwan usaha pulihkan sumber bekalan kuasa, lebih 40,000 isi rumah terjejas

TAIPEI, 4 September- Taiwan berusaha untuk memulihkan bekalan elektrik kepada lebih 40,000 isi rumah selepas Taufan Haikui melanda timur dan selatan pulau itu.Taufan itu telah merencatkan kelangsungan rutin ekonomi termasuk pembatalan penerbangan domestik, penutupan perniagaan dan sekolah.Haikui, taufan pertama yang melanda Taiwan dalam tempoh empat tahun telah mendarat di kawasan pergunungan yang berpenduduk jarang, jauh di tenggara Taiwan pada petang Ahad.Ia kemudian bergerak merentasi bahagian selatan pulau itu.Syarikat utiliti milik kerajaan, Taipower dalam kenyataan memaklumkan Haikui telah memadamkan bekalan elektrik lebih 160,000 isi rumah.Daerah dan bandar di seluruh selatan, timur dan tengah Taiwan membatalkan kelas dan mengisytiharkan cuti untuk pekerja pada Isnin manakala ibu kota Taipei, alami hujan lebat.Jabatan bomba Taiwan melaporkan lima cedera akibat taufan itu, namun tiada sebarang kematian dilaporkan.

(Tiupan angin kencang akibat Taufan Haikui merosakkan payung seorang lelaki/AFP)

"Lebih 7,000 orang telah dipindahkan, terutamanya di selatan dan timur," jelas kerajaan Taiwan kepada media.Syarikat penerbangan Taiwan membatalkan kebanyakan penerbangan domestik pada Isnin manakala perkhidmatan feri ke pulau-pulau sekitarnya juga ditangguh sementara waktu."Terdapat kurang gangguan kepada penerbangan antarabangsa, dengan hanya 15 yang dibatalkan," kata Pentadbiran Aeronautik Awam."Setakat pagi Isnin, Haikui mula memasuki Selat Taiwan dan menuju ke China."Ia akan terus membawa hujan lebat di seluruh Taiwan pada pertengahan minggu," kata Biro Cuaca Pusat Taiwan.Haikui dilapor jauh lebih lemah daripada Taufan Saola, yang melanda Hong Kong dan wilayah Guangdong di selatan China pada Sabtu.Peramal cuaca dan lautan negara China mengeluarkan amaran awal pada Isnin untuk Haikui, memberi amaran angin kencang dan ombak besar di sekitar wilayah pantai Fujian dan Guangdong serta memberitahu kapal-kapal mengambil langkah berjaga-jaga, lapor media negara China.- REUTERS


Banjir luar biasa di Algeria ragut 8 nyawa

Algiers, 4 September- Banjir akibat hujan lebat telah mengorbankan lapan orang di barat sini, menurut perkhidmatan pertahanan awam Algeria, semalam.Lapan mereka dilapor dihanyutkan air banjir di Tlemcen dan El Bayadh pada Sabtu lalu.Mayat empat daripada mereka adalah dua wanita dan dua lelaki berusia antara 22 hingga 73 tahun ditemukan di barat laut Tlemcen, semalam."(Ketika kejadian) mereka berada di dalam kenderaan yang dihanyutkan air banjir apabila tebing Sungai Oued Ed-Dali pecah," kata pihak itu.Begitu juga di barat daya El Bayadh, tiga mayat wanita dan seorang lelaki ditemukan dalam kereta yang dihanyutkan air banjir dari Sungai Oued Chadli.Jumaat lalu, Pejabat Meteorologi Algeria telah mengeluarkan amaran cuaca yang meramalkan ribut dan hujan lebat membadai utara negara itu mulai Sabtu. -AFP


Tembakan di majlis perkahwinan, dua maut di Kanada

MONTREAL, 2 September- Dua orang terbunuh dan enam lagi cedera dalam kejadian tembakan di lokasi majlis perkahwinan di Ottawa, Kanada pada Sabtu lalu.

Tembakan dilapor berlaku di kawasan pakir kereta ketika dua majlis perkahwinan sedang berlangsung secara serentak di lokasi terbabit, kira-kira pukul 10.21 malam waktu tempatan.Insiden menyebabkan para tetamu terkejut dan panik serta berasak-asak untuk melarikan diri.Sebaik polis tiba, semua tetamu tidak dibenarkan meninggalkan lokasi kejadian, namun diarahkan berada di dalam kereta masing-masing."Mangsa tembakan dikenal pasti sebagai Said Mohamed Ali, 26, dan Abdishakur Abdi-Dahir, 29. Kedua-duanya berasal dari Toronto," menurut Polis Ottawa dalam laman sosial X, yang dahulunya Twitter.Motif kejadian sedang disiasat polis, namun setakat ini tiada bukti menunjukkan serangan ada kaitan dengan jenayah kebencian kaum atau agama.Sehingga petang semalam, tiada tangkapan dibuat.Kematian terbaharu itu menjadikan sejumlah 12 kes pembunuhan dicatatkan di Ottawa bagi tahun ini.Beberapa bandar lain di Kanada juga menyaksikan peningkatan ketara dalam keganasan bersenjata sejak beberapa tahun kebelakangan ini.Sejak 2009, negara itu menyaksikan peningkatan 81% dalam jenayah senjata api. -AFP


Penunjuk perasaan desak tentera Perancis tinggalkan Niger

NIAMEY, 3 September- Puluhan ribu penunjuk perasaan berhimpun di luar pangkalan tentera Perancis di ibu negara Niger, pada Sabtu.Menurut salah seorang penunjuk perasaan, Seydou Souley Ali, ia sebagai tanda protes kepada kedegilan Paris yang enggan berundur dan meninggalkan negara itu, yang kini ditadbir tentera susulan rampasan kuasa 26 Julai lalu. "Perancis akan pergi. Ini rumah kami. Mereka akan pergi, sama ada mereka mahu atau tidak. Jika mereka tidak mahu pergi, kami di sini. Kami akan kekal di sini walaupun 100 tahun. Kami nekad, Perancis akan pergi," kata Souley Ali kepada media.

Situasi di rantau itu kian mendapat perhatian dunia selepas satu per satu pentadbiran demokrasi negara diambil alih menerusi rampasan kuasa tentera. Perancis dipaksa meninggalkan Mali dan Burkina Faso sekali gus mengurangkan pengaruhnya di Afrika Barat yang juga merupakan wilayah bekas jajahan negara Eropah itu.- REUTERS


Tentera Gabon buka sempadan negara

LIBREVILLE, 3 September- Pemerintah tentera Gabon membuka semula sempadan darat, laut dan udara negara itu berkuat kuasa serta-merta.Walau bagaimanapun, menurut jurucakap tentera, Kolonel Ulrich Manfoumbi, perintah berkurung dari pukul 6.00 petang hingga 6.00 pagi yang dikenakan tetap dilaksanakan."Memandangkan perintah berkurung berkuat kuasa bermula pukul 6.00 petang hingga pukul 6.00 pagi pelancong yang tiba atau ingin keluar akan diberi hak untuk melakukan perjalanan dengan mengemukakan dokumen perjalanan mereka," kata Manfoumbi kepada media.

Rabu lalu, pihak tentera menutup sempadan negara itu selepas menggulingkan Presiden Ali Bongo.Kudeta tersebut sekali gus menamatkan hampir enam dekad pentadbiran dinasti keluarga Bongo memerintah negara Afrika tersebut.

Pihak tentera turut berjanji bahawa situasi yang sedang berlaku sekarang bersifat sementara bagi tujuan memulihkan kestabilan politik.- REUTERS


Taiwan siap sedia hadapi Taufan Haikui

TAIPEI, 3 September- Ketibaan Taufan Haikui di Taiwan pada Ahad mendesak kepada pembatalan 25 penerbangan domestik dan pemindahan penduduk membabitkan hampir 3,000 orang.Haikui dijangka akan membawa hujan lebat dan angin kencang ke selatan serta timur pulau itu.Haikui diramalkan akan mendarat di kawasan pergunungan yang berpenduduk jarang di tenggara Taiwan lewat petang Ahad, dengan daerah dan bandar di timur dan selatan membatalkan kelas dan mengisytiharkan cuti untuk pekerja.Menurut agensi Risiko Ribut Tropika, Haikui adalah ribut yang lebih lemah daripada Taufan Saola yang melanda Hong Kong dan wilayah Guangdong di selatan China pada Sabtu.Taufan Haikui diramal hanya berada pada tahap kategori 1 atau 2 apabila ia melanda Taiwan.Dua syarikat penerbangan domestik utama Taiwan, UNI Air dan Mandarin Airlines, membatalkan semua penerbangan pada Ahad manakala perkhidmatan feri ke pulau luar pesisir turut dibatalkan.Bantuan ketenteraan telah digerakkan, dengan peralatan untuk membantu usaha bantuan banjir dan pemindahan.Selepas melintasi selatan Taiwan, Haikui diramalkan akan menyeberangi Selat Taiwan ke China.- REUTERS


LONDON, 3 September- Menteri kewangan Britain, Jeremy Hunt berkata inflasi berada pada landasan tepat menjelang akhir 2023 sebelum pembukaan Parlimen selepas cuti musim panas.Kadar inflasi Britain diramalkan akan jatuh kepada kira-kira 5% menjelang akhir tahun.Paras itu separuh daripada Januari dan mencapai sasaran yang merupakan satu daripada lima manifesto utama Perdana Menteri Rishi Sunak yang dibuat kepada pengundi untuk ditunaikan.Hunt berkata dalam satu kenyataan, tekanan ke atas belanjawan isi rumah akan mula berkurangan apabila inflasi mereda. Beliau turut menekankan usahanya untuk meningkatkan produktiviti dalam sektor awam bagi meningkatkan pertumbuhan."Kami berada di landasan untuk mengurangkan separuh inflasi tahun ini dan berpegang kepada rancangan kami untuk mengurangkan tekanan terhadap keluarga dan perniagaan," kata Hunt.Bagi Julai, kadar inflasi harga pengguna tahunan Britain menjadi rendah kepada 6.8%. Ia masih merupakan kadar tertinggi dalam kalangan negara kumpulan G7.Fokus Hunt terhadap inflasi akan mengecewakan beberapa penggubal undang-undang daripada Parti Konservatif yang telah menggesa pemotongan cukai sebelum pilihan raya.Ia berikutan hasil cukai British adalah tertinggi sejak 1940-an.Data ekonomi yang disemak dan diterbitkan pada Jumaat memberikan rangsangan kepada kerajaan yang menunjukkan ekonomi semakin berkembang.Hunt berkata beliau merancang untuk memastikan jabatan kerajaan memaksimumkan produktiviti bertujuan mengurangkan masa, kakitangan dan pentadbiran bukan teras.- REUTERS


Korea Utara adakan latihan 'serangan nuklear taktikal'

SEOUL, 3 September- Korea Utara melakukan latihan simulasi "serangan nuklear taktikal" yang merangkumi dua peluru berpandu jarak jauh pada Sabtu.Ia sebagai tindak balas kepada latihan bersekutu oleh Amerika Syarikat (AS) dan Korea Selatan, lapor media kerajaan pada Ahad.Agensi berita KCNA berkata latihan itu dilakukan untuk "memberi amaran kepada sekutu tentang bahaya perang nuklear sebenar" ketika Pyongyang meningkatkan pencegahan tentera terhadap Washington dan Seoul.Menurut kenyataan itu, "kuasa nuklear DPRK akan memperkukuh pertahanan dalam setiap cara untuk menghalang perang dan memelihara keamanan dan kestabilan," kata kenyataan KCNA.Latihan musim panas tahunan itu diadakan dengan Korea Selatan dan AS, yang dikenali sebagai Ulchi Freedom Shield, yang berakhir pada Khamis.- REUTERS

(Kim Jong Un memeriksa mesin kompleks Pukjung, gambar KCNA/REUTERS)


India lancar misi pertama ke matahari pula

SRIHARIKOTA, 2 September- India melancarkan program angkasa lepas ke matahari hari ini, seminggu selepas kejayaan pendaratan tanpa pemandu di bulan.Kapal angkasa dinamakan sebagai Aditya-L1 dilancarkan dari Pusat Angkasa Satish Dhawan di sini sejurus sebelum tengah hari, dengan siaran langsung menunjukkan ratusan penonton bersorak riang.

"Tahniah kepada saintis dan jurutera kami."Usaha saintifik tanpa jemu kami akan diteruskan untuk membangunkan pemahaman yang lebih baik tentang alam semesta," kata Perdana Menteri, Narendra Modi di X, yang dahulunya dikenali sebagai Twitter.

Aditya-L1 membawa roket PSLV XL seberat 320 tan akan mengembara sejauh 1.5 juta kilometer (930,000 batu) untuk sampai ke destinasinya - hanya satu peratus daripada jarak yang jauh antara bumi dan matahari.Misi terbabit membawa instrumen saintifik untuk memerhati lapisan terluar matahari menerusi perjalanan selama empat bulan.Jika berjaya, misi terbaharu daripada Pertubuhan Penyelidikan Angkasa India (ISRO) itu bakal menjadi misi pertama dari negara Asia yang ditempatkan di orbit sekitar matahari.Amerika Syarikat dan Agensi Angkasa Eropah (ESA) telah menghantar banyak penerokaan ke pusat sistem suria, bermula dengan program Pioneer NASA pada tahun 1960-an.Jepun dan China juga telah melancarkan misi pemerhatian suria mereka ke orbit bumi. -AFP


Lelaki tembak mati ibu beruang depan dua ekor anak cetus kemarahan

SAN SEBASTIANO DEI MARSI, 2 September- Pembunuhan seekor beruang di depan dua ekor anaknya berhampiran taman negara Itali telah mencetuskan kemarahan dan kecaman orang ramai.Beruang malang itu dibunuh lewat Khamis lalu di pinggir bandar sini, dekat Taman Nasional Abruzzo, Lazio, dan Molise.Pihak taman negara turut berkongsi gambar tular haiwan terbabit dalam Facebooknya, semalam.Polis berkata, suspek lelaki sudah dikenal pasti.Ibu beruang dikenali sebagai 'Amarena' (ceri hitam) bersama anak-anaknya dikatakan sering dilihat bersiar-siar di jalan-jalan berhampiran taman tersebut.Taman Negara Abruzzo, Lazio dan Molise adalah rumah kepada kira-kira 50 beruang coklat, spesies yang ditemui di tengah Itali.Kegemparan mengenai tembakan beruang itu berikutan pertengkaran mengenai insiden pada April lalu apabila seekor beruang membunuh seorang pelari berusia 26 tahun di utara negara berkenaan.Kematian itu mencetuskan 'pertempuran' undang-undang antara pihak berkuasa tempatan yang mahu membunuh beruang terbabit serta beruang lain yang dianggap berbahaya, manakala kumpulan alam sekitar ingin menyelamatkan mereka. -Reuters


Raja Thailand perkenan kabinet baharu

BANGKOK, 2 September- Raja Thailand, Maha Vajiralongkorn hari ini memperkenankan anggota Kabinet baharu Perdana Menteri, Srettha Thavisin, beberapa bulan selepas Pilihan Raya Umum 14 Mei.

Perkara itu diumumkan dalam Warta Diraja pada Sabtu.Ia sekali gus membawa negara itu selangkah lebih dekat kepada pentadbiran baharu yang berfungsi sepenuhnya selepas berbulan-bulan berdepan kebuntuan politik.Kabinet baharu yang diketuai Srettha itu terdiri daripada 34 menteri.Srettha sebagai Menteri Kewangan dan Anutin Charnvirakul iaitu bekas menteri kesihatan dari kerajaan pimpinan tentera terdahulu dilantik sebagai timbalan perdana menteri.Jeneral Polis Patcharawat Wongsuwan, abang kepada bekas ketua tentera Prawit Wongsuwan yang terbabit dalam rampasan kuasa 2014 pula dilantik sebagai menteri sumber asli dan alam sekitar.Penganalisis politik Yuttaporn Issarachai berkata, bahawa perintah diraja menunjukkan negara itu selangkah lebih dekat untuk mempunyai kerajaan baharu."Kabinet baharu perlu mengangkat sumpah taat setia di hadapan raja, dan mengisytiharkan dasar mereka di parlimen. Kemudian, ia akan dianggap berfungsi sepenuhnya," katanya.Beberapa pengkritik telah menunjukkan persamaan kabinet baru dengan kabinet sebelumnya."Sesetengah orang berkata ia adalah kabinet lama dengan Pheu Thai di dalamnya. Ini adalah hasil daripada membentuk kerajaan dengan parti-parti saingan," kata Yuttaporn. -AFP


Rusia musnahkan tiga dron, Ukraine usaha tawan semula Crimea

MOSCOW, 2 September- Rusia memusnahkan tiga dron milik tentera laut Ukraine yang menyasarkan jambatan Crimea."Pada 2 September, kira-kira 02.20 pagi waktu Moscow, bot tanpa pemandu ketiga Ukraine, dihantar oleh rejim Kiev untuk melakukan serangan di jambatan Crimean, telah musnah di Laut Hitam," kata Kementerian Pertahanan Rusia dalam Telegram.Satu dron telah musnah pada Jumaat dan dua lagi pada awal Sabtu.Kiev merancang untuk mengambil semula Crimea, telah berulang kali menyasarkan jambatan strategik yang menghubungkan semenanjung ke tanah besar Rusia.Crimea, yang ditawan Rusia pada 2014, telah menjadi sasaran Kiev sepanjang serangan Ukraine di Moscow dan baru-baru ini mengalami serangan yang lebih sengit dan kerap.Bulan lalu, gabenor yang ditempatkan di semenanjung Rusia berkata tentera pertahanan udara Rusia telah menembak jatuh tiga peluru berpandu Ukraine di atas jambatan itu, salah satu projek peliharaan Presiden Rusia, Vladimir Putin.Jambatan konkrit sepanjang 18 kilometer itu terdiri daripada dua struktur selari, satu dikhaskan untuk lalu lintas jalan raya dan satu lagi untuk lalu lintas kereta api.Serangan pada Julai menyebabkan kerosakan besar pada bahagian jalan jambatan, yang juga digunakan untuk mengangkut peralatan ketenteraan.- AFP